
A.5.1
MEMORIU DE PREZENTARE
Întocmire P.U.Z. stabilire reglementări urbanistice pentru construire imobil cu destinația aparthotel S+P+2E (2 clădiri), amenajări exterioare

1. INTRODUCERE
1.1. DATE GENERALE
Denumirea investiției:
P.U.Z. Stabilire reglementări urbanistice pentru construire imobil cu destinația aparthotel S+P+2E (2 clădiri), amenajări exterioare
Amplasamentul investiţiei:
str. 22 Decembrie 1989 nr. 138, mun. Tg. Mureș, jud. Mureș

Beneficiar: 


S.C. Blue Sky Unlimited S.R.L.

Proiectant:


S.C. Arhitecton S.R.L. 

Faza:



P.U.Z.

Data:



07.2026
1.2. OBIECTUL P.U.Z.
Imobilele sunt evidențiate în următoarele cărți funciare: 

· C.F. 131364/Tg. Mureș, nr. cad. 131364, teren intravilan curți-construcții în suprafață de 500mp, propritatea lui Teci Ovidiu Constantin, cu adresa poștală str. 22 Decembrie 1989 nr. 138;

· C.F. 134728/Tg. Mureș, nr. cad. 134728, teren intravilan curți-construcții în suprafață de 736mp, propritatea lui Teci Ovidiu Constantin;

· C.F. 133717/Tg. Mureș, nr. cad. 133717, teren intravilan în suprafață de 2.305mp, din care 694mp curți construcții și 1.611mp arabil, propritatea lui Teci Ovidiu Constantin.

Total suprafață teren: 3.541mp.

Beneficiarul dorește să construiască un aparthotel care va de deservi zona Spitalului Județean. Datorită nivelmetriei terenului și eventualelor probleme de stabilitate pe zona mediană, se propun două corpuri de clădire pe cele doua platforme cu diferente mici de nivel ale terenului, cu o legătură pietonală între ele.    

Construcțiile vor avea regim de înălțime diferite – pe frontul str. 22 Decembrie de S+P+3 niveluri și pe frontul str. Molter Karoly de aproximativ S+P+2, în funcție de regimul de înălțime permis de conul de zbor al heliportului SMURD.

Funcțiunea va fi majoritar de locuire în sistem de apart-hotel, cu parcări sub clădiri, zone de servicii necesare funcționării, spații verzi.

Se vor lua măsuri de stabilizare a versantului, fără a interveni pe imobilele vecine.

Pentru acestea au fost obținute următoarele acte administrative:
·  C.U. nr. 101/2024;

· Aviz C.T.A.T.U. nr. 5166/20.09.2024;

· Aviz de Oportunitate nr. 1/31.01.2025.

Conform acestuia, zona studiată este cuprinsă între str. 22 Decembrie 1989, str. Ostrovului, U.T.R. AI3a, str. Molter Karoly.

Zona reglementată va fi cea a beneficiarului.
1.3. SURSE DE DOCUMENTARE
Studii elaborate anterior P.U.Z.

· P.U.G. Tg. Mureș, aprobat prin H.C.L. 404/2002;
· Ghidul privind metodologia de elaborare și conținutul-cadru al Planului Urbanistic Zonal – indicativ GM – 010 – 2000 aprobat prin Ordinul 176/N/16.08.2000 al Ministerului Lucrărilor Publice și Amenajării Teritoriului;
· Legea 350/2001 privind Amenajarea Teritoriului și Urbanismul, cu modificările ulterioare;
· Normele de aplicare ale Legii 350/2001 privind Amenajarea Teritoriului și Urbanism, și de elaborare și actualizare a Documentației de Urbanism.

· H.G. 525/1996 privind aprobarea Regulamentului General de Urbanism.
Studii fundamentare întocmite concomitent cu P.U.Z.

· ridicare topografică;
· studiu geotehnic;
· studii privind aprovizionarea cu utilități a zonei;
· studiu de circulație;
· proiecte de dezvoltare a rețelei stradale în zona Spitalului Județean, întocmite de municipiu.
Proiecte de investiții elaborate pentru domenii ce privesc dezvoltarea urbanistică a zonei

Sunt în curs de întocmire proiecte de rețele stradale și de infrastructură în zona Spitalului Județean. 
1.4. PROPUNERI

Beneficiarul dorește să construiască pe terenul propriu un aparthotel, funcțiune necesară în zona Spitalului Județean.

Accesul se va face din cele două străzi limitrofe – 22 Decembrie 1989 și Molter Karoly , construirea va respecta nivelmetria si zona de protecție a versantului și va fi materializată prin două corpuri de clădiri.

2. STUDIUL ACTUAL AL DEZVOLTĂRII
2.1. EVOLUȚIA ZONEI

Date privind evoluția zonei, caracteristici semnificative
Amplasamentul este situat lângă zona spitalului județean, a U.M.F.S.T și a spitalelor municipale. A devenit interesant odată cu dezvoltarea zonei spitalicești – de practică medicală sau învățământ medical. Aici se solicită si cazare, funcțiune care nu este îndeajuns dezvoltată.  
Potențial de dezvoltare

Odată cu mărirea și diversificarea capacităților spitalicești și de învățământ, întreg arealul se va dezvolta.

Municipiul are în program continuarea str. Molter Karoly către Sângeorgiu de Mureș, cu rețelele aferente necesare.

2.2. ÎNCADRARE ÎN LOCALITATE

Amplasamentul este situat în intravilanul municipiului, spre limita nordică a acestuia cu comuna Sângeorgiu de Mureș. Este format din mai multe cărți funciare care au acces din strada 22 Decembrie 1989 și din strada Molter Karoly care unește zona Spitalului Județean cu cimitirul municipal. Terenul este așezat pe panta care unește platoul superior al zonei spitalului județean cu zona de luncă, aferentă albiei majore a râului Mureș. Diferența de nivel este de aproximativ 18,0m. 

Relaționarea zonei cu localitatea, accesibilitate, cooperare edilitară, cu instituții

Pe laterala nordică este amplasamentul unei benzinării care a transformat major relieful ascendent, formând pe frontul str 22 Decembrie 1989 o platformă orizontală delimitată perimetral de ziduri de sprijin. Această lucrare poate afecta și terenul studiat în documentația de față și orice propunere de modificare și proiect structural va ține cont de intervenția făcută asupra nivelmetriei terenului. 


Pe strada 22 Decembrie 1989 sunt toate utilitățile necesare funcționării.

2.3. ELELEMENTE DE CADRU NATURAL

Zona este situată pe un teren cu denivelare spre Nord, spre valea râului Mureș. Partea mediană a acestuia este reglementată ca zonă verde de protecție a versanților.   
2.4. CIRCULAȚIA
Aspecte critice


Accesul la teren se face din str. 22 Decembrie 1989 și str. Molter Karoly. Prima este aglomerată, a doua este neconformată pentru circulație urbană.  
2.5. OCUPAREA TERENURILOR
Principalele caracteristici ale funcțiunilor ce ocupă zona studiată


Terenul este liber de construcții. Limitrof sunt construite locuințe unifamiliale, o benzinărie. Dominanta zonei este clădirea Spitalului Județean, cu secțiile lui anexe.

Relaționări între funcțiuni


Zona este în transformare. Pe municipiu, în zonă se propun dezvoltări imobiliare cu funcțiuni medicale, servicii.  

Gradul de ocupare al zonei cu fond construit


Terenul reglementat este liber de construcții.

Aspecte calitative ale fondului construit


Terenul este liber de construcții.

Asigurarea cu servicii a zonei


Zona are utilități și acces auto asigurat.  


Funcțiunea propusa este de servicii hoteliere, necesare celor medicale din zonă.  

Principalele disfuncționalități


Ca amplasament situat în intravilanul municipiului Târgu Mureș, are următoarele disfuncționalități:

	DOMENII
	DISFUNCȚIONALITĂȚI
	PRIORITĂȚI

	Circulație
	· str. 22 Decembrie 1989 este aglomerată; 

· str. Molter Karoly nu este conformată urban;

· nu există parcări suficiente în zonă.
	· amenajarea str. Molter Karoly cu profil urban, pe tot traseul. Daca este necesar, se va ceda teren pentru largirea strazii.
· asigurarea parcărilor în viitoarele incinte conform H.C.L. 6/2021, cu modificările ei ulterioare.

	Fond construit și utilizare terenuri
	· terenuri neconstruite.

	· aprobarea unui regulament care permite construirea de servicii și echipamente publice.

	Spații plantate și agrement, sport
	· zonă curți construcții, cu pantă mediană mare.
	· regulamentul de urbanism va prevedea zone verzi, plantate, conform P.U.G aprobat și H.C.L. 6/2021 cu modificările ei ulterioare.

	Probleme de mediu
	· zonă nepoluată, cu pantă mare, pericol de alunecări de teren.  
	· regulamentul de urbanism nu va permite construirea densă și cu volume mari, pentru protejarea versantului.

	Protejarea zonelor:

· cu valoare de patrimoniu

· pe baza normelor sanitare în vigoare

· fața de construcții și culoare tehnice

· cu destinații speciale

· zone poluate 
	· terenul are median o portiune cu panta mare care este prevazuta in P.U.G. ca zona de protectie a versantilor.
	· Se va define zona reala de versant, prin ridicari topografice si studii geotehnice si se va pastra neconstruita. Cladirile propuse vor avea structura facuta cu masuri de stabilizare a versantului.  



2.6. ECHIPAREA EDILITARĂ

Apă și canalizare

Conform avizului Compania Aquaserv S.A., pe strada 22 Decembrie 1989 există conducte de apă și canal menajer. 
Gaze naturale

Conform avizului Delgaz Grid S.A., pe strada 22 Decembrie 1989 există conductă de distribuție gaze naturale.

Electricitate

Conform avizului SDEE Transilvania Sud S.A. pe strada 22 Decembrie 1989 există o linie electrică LES 20kV, care aprovizionează zona.
Telefonie

Conform avizului Telekom Romania Communications S.A., nu există rețele și echipamente de comunicații.
2.7. PROBLEME DE MEDIU

Amplasamentul este dificil, cu două platouri pe fronturile străzilor și o pantă abruptă median. Aceasta este cu potential pericol de alunecare de teren. 
A fost făcut un studiu geotehnic, ale cărui concluzii vor fi prezentate mai jos. 

1. Condiții tehnice-geologice

1.1. Pentru investigarea terenului pe amplasament la faza P.U.Z. au fost executate 2 foraje de 10-20m, analize de laborator pentru determinarea principalelor caracteristici geotehnice ale stratelor întâlnite până la adâncimea cercetată. 
1.2. Caracteristicle fizico-mecanice ale pământurilor din probele recoltate se prezintă în detaliu în fișele forajelor anexate studiului. 

Nu se poate releva o stratificație legată pe cele 2 foraje relevând pachete litologice cu geneze distincte, între cele 2foraje situându-se o zonă deluviu provenit dinspre pădurea Cornești.

În forajul F1 executat pe platoul terasei sub solul vegetal au fost interceptate depozite deluviale dispuse peste depozite de terasă inferioară argilă prăfoasă fin nisipoasă cafenie-cafenie închisă, consistentă/pietriș rar bolovăniș cu nisip cenușiu în interspații, mediu îndesat și nisip fin slab argilos cafeniu, mediu îndesat cu capacități portante medii. 

În forajul F2 executat pe zona cvaziorizontală aproape de str. 22 Decembrie 1989, sub umplutura eterogenă nesistematizată au fost întâlnite depozite de luncă aluvionară de tip nisip fin argilos cafeniu-cenușiu, afânat cu capacități portante modeste și posibil purtătoare de apă, respectiv depozite aluvionale coezive impermeabile de tip argilă prăfoasă nisipoasă cafenie, consistentă cu capacități portante acceptabile. 
Baza forajelor a interceptat în ambele foraje stratul de bază marnos care continuă până la baza celor 4 foraje specific bazinului Transilvaniei format din argilă marnoasă/marnă argiloasă nisipoasă, cenușie, tare. 
2. Condiții de fundare

2.1. Concluzii:

Aspecte relevate de investigațiile geotehnice, analize de laborator, cartarea detaliată a amplasamentului, informațiile primite de la proiectant privind construcțiile preconizate:
· studiul geotehnic este pentru faza P.U.Z. și obținerea autorizației de construire;

· terenul este situat în intravilanul muinicipiului, în zona Spitalului Județean Mureș, cu acces din strada Gheorghe Marinescu și DN15. Zona are o importanță municipală, fiind în aproprierea zonei limitrofe supramunicipale cu clădirea Spitalului Clinic Județean de Urgență, Universitatea de Medicină și alte instituții medicale;
· amplasamentul are o tendință de coborâre în trepte spre albia Mureșului nefiind sistematizat pe orizontală în zona preconizată a amprentei construcțiilor;

· panta medie a terenului este de circa 20% cu o cădere spre NV de circa 19m pe o lingime de 105m;

· forajele executate pe amplasament au interceptat o stratificație variabilă de luncă aluvionară în forajul F1 și de contact terasă cu luncă în forajul F2;

· suprafața amplasamentului este de circa 3600m2, iar suprafața totală construită preconizată este de circa 500+350=850m2
· date puse la dispoziție de beneficiar construcție nouă – regim de înălțime S+P+2E, cu adâncimea de fundare preconizată 4-5m de la CTA.

2.2. Soluții de fundare:
· în zona Corp 1, zona de influență a forajului F2 aflat pe depozite de luncă aluvională
Construcțiile proiectate se recomandă a fi fundate pe un sistem de fundații izolate pe stratul de argilă prăfoasă nisipoasă cafenie, consistentă luând în considerare o presiune convențională de bază pentru predimensionare de Pconv=180 kPa, la adâncimea de fundare minimă Dfmin=-3,60m (F1), de la nivelul terenului natural sau constructiv necesară conform proiectului cu condiția depășirii stratului cu capacitate portantă mai scăzută.

În aceasă zonă având în vedere grosimea stratului superior afânat cu capacități portante foarte modeste pentru evitarea fundațiilor adânci  se va lua în considerare o metodă de îmbunătățire a terenului prin piloți de îndesare sau alte metode agreate de proiectant, eventual fundații indirecte prin intermediul unei perne de balast compactat controlat în trepte.

· în zona Corp 2, zona de influență a forajului F1 aflat pe depozite de terasă și deluviale
Construcțiile proiectate se recomandă a fi fundate pe un sistem de fundații izolate directe și continue sau fundații izolate pe stratul de argilă prăfoasă fin nisipoasă cafenie-cafenie închisă, consistentă, luând în considerare o presiune convențională de bază pentru predimensionare de Pconv=150 kPa, la adâncimea de fundare minimă Dfmin=-1,30m (F1), de la nivelul terenului natural sau constructiv necesară conform proiectului cu condiția depășirii stratului cu capacitate portantă mai scăzută.
Se recomandă terasarea terenului în partea mediană a amplasamentului cu taluzuri stabilizate sau proiectarea unui zid de sprijin în amonte.

O altă soluție ar fi ca în cazul denivelării mai mari de 1m între pereții din aval și amonte a construcțiilor, fundația și peretele spre amonte a construcțiilor să fie executat din beton armat care poate prelua funcția unui zid de sprijin.
2.3. Precauții privind stabilitatea taluzului de versant aflat  în zona mediană a amplasamentului și protejarea proprietăților învecinate

În vecinătatea spre NE a amplasamentului, pe proprietatea Lukoil, versantul abrupt dinspre zona aluvionară și terasă a fost consolidat cu un zid de spijin pentru asigurarea stabilității privind posibilitatea de alunecări sau prăbușiri a stratelor superficiale pe paleorelieful marnos cu pantă în cădere accentuată. Acest zid a fost prelungit la ambele capete perpendicular spre DN15 pentru stabilizarea laterală în zona debleată cu adâncimi mai mari.
În cazul în care corpul 1 nu se va proiecta cu fundații în trepte, partea spre amonte a construcției va necesita lucrări de debleere mari de până la 5m, care vor necesita sprijiniri laterale corespunzătoare.

Este recomandată efectuarea unei expertize a influenței construcției proiectate privind 2 vecinătăți și după caz se vor proiecta ziduri de sprijin laterale pentru stabilizarea debleerilor adânci.

Pe baza investigațiilor geotehnice recente și a actualizării unor investigații executate tot recent prin apropriere, am efectuat pentru zona de taluz abrupt un calcul de stabilitate informativ pentru stabilitate taluz versant.

Acest calcul de stabilitate a evidențiat în cazul cel mai defarobail un factor de stabilitate Fs=1,33, stabilitatea taluzului fiind unul inacceptabil.

Ținând cont de morfologia suprafeței terenului cu pantă accentuată în partea mediană a proprietății, se recomandă proiectarea unui zid de sprijin pentru menținerea stabilității taluzului spre aval.

Zidul de sprijin în aval de taluzul terasei va fi executat pe piloți sau micropiloți forați încastrați în stratul de bază marnos.

Tipul constructiv cu adâncimi de fundare preconizate de 2m de la CTA vor necesita excavații medii pe amprenta construcțiilor, care vor necesita sprijiniri prin metode alese de proiectant.
Având în vedere că sub amprenta construcției din parte nord-vestică actualmente este o diferență de nivel de circa 5-6m între laturile NV și SE, în partea din amonte a clădirii fundația se va proiecta din beton armat astfel ca să poată prelua rolul unui zid de sprijin.
2.8. OPȚIUNI ALE POPULAȚIEI


Documentația de urbanism va fi supusă procedurii de consultare a populației, conform legii. S-au afișat panouri explicative pe amplasament și se vor face dezbateri publice conform cadrului legislativ.

3. PROPUNERI DE DEZVOLTARE URBANISTICĂ
3.1. CONCLUZIILE STUDIILOR DE FUNDAMENTARE PRIVIND DISFUNCȚIONALITĂȚILE REZULTATE DIN ANALIZA CRITICĂ A SITUAȚIEI EXISTENTE
A fost întocmită și avizată documentația topografică pentru stabilirea nivelmetriei și planimetriei terenului beneficiarului.

A fost întocmit un studiu geotehnic care relevează condițiile de fundare pe amplasament. Acesta este prezentat în documentația de față la capitolul 2.7. 

Se va întocmi un studiu de trafic pentru investiție.

Se vor întocmi studii și proiecte de instalații pentru construcțiile propuse. La momentul actual sunt în curs de obținere toate avizele solicitate în C.U. și de întocmire de proiecte preliminare pentru extinderea rețelelor si aprovizionare cu utilități.

3.1.a. Analiza critică a situației existente
Zona este neconstruită, verde, cu utilități pozate pe str. 22 Decembrie 1989. Acestea vor fi suplimentate conform studiilor pe specialități. 


Este un amplasament interesant pentru investiții și servicii necesare zonei medicale, compatibile cu aceasta și cu zona locativă adiacentă. Regulamentele de construire vor ține seama de declivitatea majorăa terenului și de eventualele probleme de alunecări de teren.  

3.1.b. Soluții propuse pentru eliminarea sau diminuarea disfuncționalităților 

Se vor proiecta rețelele de aprovizionare cu utilități – apă, canal, gaze naturale, electricitate și branșamente la construcții, conform proiectelor preliminare făcute la nivel de P.U.Z.
Se va întocmi un proiect preliminar de sistematizare verticala, drumuri și accese normate la amplasament, pe terenul beneficiarului, fără a afecta terenurile terților.
3.2. PREVEDERILE P.U.G. 
În P.U.G. aprobat în 2022 amplasamentul este cuprins în două U.T.R., anume: 

1. CM1 – subzona mixtă cu clădiri având regim de construire continuu sau discontinuu și înălțimi maxime de P+3.
2. V7 – plantații de protecție a versanților și de reconstrucție ecologică.
Regulamentul acestora este următorul:

CM – ZONA MIXTĂ SITUATĂ ÎN EXTERIORUL SAU ÎN INTERIORUL ZONEI CONSTRUITE PROTEJATE

1. GENERALITĂŢI – CARACTERUL ZONEI
Zona este constituită din mixarea diferitelor funcţiuni publice şi de interes general cu locuinţele dispuse în lungul principalelor artere de circulaţie, în prelungirea zonei centrale şi a centrelor de cartier şi în jurul altor puncte de concentrare a locuitorilor, preponderent de-a lungul arterelor importante din noile cartiere. 

Zona este caracterizată de funcţiuni mixte de tip subcentral dezvoltate preponderent la distanţă în raport cu zona centrală şi uneori în prelungirea acesteia. 

Zona se remarcă printr-o structură funcţionala eterogenă, caracterizată de mixajul între activităţile de interes general cu acces public, ce tind să ocupe spaţiile de la parter şi locuirea de tip colectiv situată la nivelele superioare. Sunt de asemenea prezente, ocupând imobile monofuncționale, instituţii şi servicii de interes pentru public, dar şi alte tipuri de activităţi. Uneori alături de acestea, rezultat al unei redezvoltări incomplete, se întâlneşte locuirea de tip individual. Parcelarul este în general inegal, regăsindu-se parcele cu fronturi înguste spre stradă (în general 15-18 m) şi adâncimi variabile, ocupate de clădiri aparţinând tipologiei tradiţionale de construire, de tip periferic, dar şi parcele cu deschideri mai mari (cca 20-50 m), rezultat al procesului de restructurare aflat în desfăşurare. Se întâlneşte frecvent şi organizarea urbanistică de tip deschis, cu imobile izolate,cu regim de înălţime cuprins între 12-16 m. 

Structura urbană relevă un grad ridicat de diferenţiere, rezultat al transformărilor succesive ca urmare a evoluţiei istorice, preponderent de tip spontan în perioada 1990-2000, din ce în ce mai controlate în ultimul deceniu.
1.1. PRESCRIPŢII, MĂSURI, RECOMANDĂRI 

Intervenţiile vizând restructurarea integrală sau parţială a unei parcele vor avea în vedere refacerea sau asigurarea coerenţei dezvoltării întregii zone. Nu se admit intervenţii care permanentizează corpurile parazitare (reparaţii capitale, extinderi) sau pe cele care crează disfuncţii în raport cu vecinătăţile sau nu se încadrează în prevederile legale. 

În această zonă se admite reconversia locuinţelor în alte funcţiuni cu condiţia ca pe ansamblul operaţiunii acestea să continue să reprezinte cel puţin 30% din ADC. 

Pentru reglementarea detaliată a zonelor CM aflate în Zona Construită Protejată, delimitată conform prezentului PUG, se va elabora PUZ pentru Zona Construită Protejată şi RLU aferent în conformitate cu Metodologia de elaborare şi conţinutul cadru al documentaţiilor de urbanism pentru zone construite protejate. Până la aprobarea PUZCP autorizarea lucrărilor de construire/desfiinţare se va face pe baza prezentului Regulament cu avizul Ministerului Culturii. 

Este recomandabil ca pentru intervenţiile importante în zona mixtă care propun reconversia funcţiunilor existente şi realizarea sau extinderea zonelor de locuinţe colective recent realizate, să se elaboreze Planuri Urbanistice Zonale în lungul principalelor artere de circulaţie în dublul scop: asigurarea coerenţei imaginii urbane şi a bunei funcţionalităţi a zonei preponderent rezidenţiale adiacente sau nou propuse care trebuie protejată; în aceste cazuri indicatorii urbanistici maximali se vor aplica diferenţiat pentru subzonele care conţin funcţiuni diverse şi pentru subzonele care conţin funcţiunea de locuire (inclusiv locuire cu funcţiuni multiple compatibile la parter) unde indicatorii urbanistici maximali vor fi cei prevăzuţi pentru funcţiunea de locuire colectivă în funcţie de regimul de înălţime.
Având în vedere situaţiile atipice frecvente precum şi parcelarul neuniform, pe suprafeţele de studiu sau pe cele delimitate conform avizului de oportunitate; documentaţiile (PUZ) vor fundamenta soluţiile arhitecturale propuse precum şi coexistenţa acestor zone cu contextul general urban şi vor evidenţia modalitatea de conformare a intervenţiilor propuse la prevederile prezentului Regulament privind utilizarea funcţională, amplasarea, echiparea şi configurarea clădirilor, staţionarea autovehicolelor, posibilităţile maxime de ocupare şi utilizare a terenurilor. 

În cazul elaborării acestor documentaţii de urbanism, în cadrul lor se vor prelua şi stabili servituţi pentru obiective de utilitate publică aşa cum sunt ele marcate în PUG; se vor include prevederile prezentului Regulament în ceea ce priveşte utilizarea funcţională, condiţiile de amplasare, configurare şi echipare a clădirilor; posibilităţile maxime de ocupare şi utilizare a terenului.

Amenajarea şi utilizarea spaţiului public se va face cu respectarea reglementărilor cuprinse în prezentul Regulament, astfel: 

- reabilitarea şi modernizarea spaţiului public se va desfăşura pe bază de proiecte complexe de specialitate ce vor viza ameliorarea imaginii urbane în concordanţă cu caracterul acestuia, dezvoltarea cu prioritate a deplasărilor pietonale şi a spaţiilor destinate acestora, a modalităţilor de deplasare alternative, reglementarea circulaţiei autovehiculelor şi a parcării, organizarea mobilierului urban şi a vegetaţiei.

1.2. ZONA SE COMPUNE DIN URMĂTOARELE SUBZONE: 

CM 1 - subzonă mixtă cu clădiri având regim de construire continuu sau discontinuu şi înălţimi maxime de P+3; 

CM 1P - subzonă mixtă cu clădiri având regim de construire continuu sau discontinuu şi înălţimi maxime de P+3 situată în Zona Construită Protejată; 

CM 2 - subzonă mixtă cu clădiri având regim de construire continuu sau discontinuu şi înălţimi maxime de P+5; 

CM 3 - subzonă formată prin inserţii de funcţiuni mixte şi reconversii ale locuinţelor situate preponderent la parter în alte funcţiuni, în fronturile existente constituite din blocuri de locuinţe colective; 

CM 3P - subzonă formată prin inserţii de funcţiuni mixte şi reconversii ale locuinţelor, situate preponderent la parter, în alte funcţiuni, în fronturile existente constituite din blocuri de locuinţe colective situate în Zona Construită Protejată.

CM1 – SUBZONA MIXTĂ CU CLĂDIRI AVÂND REGIM DE CONSTRUIRE CONTINUU SAU DISCONTINUU ŞI ÎNĂLŢIMI MAXIME DE P+3.

1. GENERALITĂŢI – CARACTERUL ZONEI

Zona este constituită din mixarea diferitelor funcţiuni publice şi de interes general cu locuinţele dispuse în lungul principalelor artere de circulaţie, în prelungirea centrelor de cartier şi în jurul altor puncte de concentrare a locuitorilor. 

Ariile de extindere ale centrelor de cartier sunt reprezentate de zone cu funcţiuni mixte de tip subcentral dezvoltate în lungul principalelor artere de traversare ale oraşului (în general trasee istorice), constituite urbanistic la sfârşitul secolului al XIX-lea şi restructurate fragmentar în spiritul urbanismului primei jumătăţi a secolului al XX-lea; pentru aceste arii structura urbană relevă un oarecare grad de coerență fiind derivată din cea a centrelor de cartier. 

În acelaşi timp zona se compune şi din alte subzone amplasate în lungul principalelor artere de traversare ale municipiului, la distanţa semnificativă faţă de zona centrală tradiţională, dezvoltate iniţial periferic, începând din a doua jumătate a sec. XX. 

Ţesutul urban este încă marcat de presistența structurii spaţiale iniţiale. Parcelarul e în general heterogen regăsindu-se preponderent parcele cu fronturi înguste spre stradă (12-18 m) şi adâncimi variabile ocupate de clădiri ce aparţin tipologiei tradiţionale de construire de tip periferic situate în general în aliniament. 

Se observă tendinţa de restructurare, modificare şi extindere a clădirilor tradiţionale cu sau fără închiderea fronturilor; regimul de înălţime, predominant parter are tendinţa de creştere.

1.1. PRESCRIPŢII, MĂSURI, RECOMANDĂRI 

Intervenţiile ce privesc restructurarea integrală sau parţială a unei parcele în această subzonă, vor urmări conservarea coerenţei dezvoltării zonei urbane, creşterea potenţialului funcţional şi reducerea sau eliminarea disfuncţiilor generate de dezvoltările spontane.

Nu se admit intervenţii care permanentizează corpurile parazitare (reparaţii capitale, extinderi) sau pe cele care crează disfuncţii în raport cu vecinătăţile sau nu se încadrează în prevederile legale.

Este recomandabil ca pentru intervenţiile importante în zona mixtă care propun reconversia funcţiunilor existente şi realizarea sau extinderea zonelor de locuinţe colective recent realizate, să se elaboreze Planuri Urbanistice Zonale în lungul principalelor artere de circulaţie în dublul scop: asigurarea coerenţei imaginii urbane şi a bunei funcţionalităţi a zonei preponderent rezidenţiale adiacente sau nou propuse care trebuie protejată; în aceste cazuri indicatorii urbanistici maximali se vor aplica diferenţiat pentru subzonele care conţin funcţiuni diverse şi pentru subzonele care conţin funcţiunea de locuire (inclusiv locuire cu funcţiuni multiple compatibile la parter) unde indicatorii urbanistici maximali vor fi cei prevăzuţi pentru funcţiunea de locuire colectivă în funcţie de regimul de înălţime.

Având în vedere situaţiile atipice frecvente precum şi parcelarul neuniform, pe suprafeţele de studiu sau pe cele delimitate conform avizului de oportunitate; documentaţiile (PUZ) vor fundamenta soluţiile arhitecturale propuse precum şi coexistenţa acestor zone cu contextul general urban şi vor evidenţia modalitatea de conformare a intervenţiilor propuse la prevederile prezentului Regulament privind utilizarea funcţională, amplasarea, echiparea şi configurarea clădirilor, staţionarea autovehicolelor, posibilităţile maxime de ocupare şi utilizare a terenurilor.

În cazul elaborării acestor documentaţii de urbanism, în cadrul lor se vor prelua şi stabili servituţi pentru obiective de utilitate publică aşa cum sunt ele marcate în PUG; se vor include prevederile prezentului Regulament în ceea ce priveşte utilizarea funcţională, condiţiile de amplasare, configurare şi echipare a clădirilor; posibilităţile maxime de ocupare şi utilizare a terenului.

Amenajarea şi utilizarea spaţiului public se va face cu respectarea reglementărilor cuprinse în prezentul Regulament, astfel:

· reabilitarea şi modernizarea spaţiului public se va desfăşura pe bază de proiecte complexe de specialitate ce vor viza ameliorarea imaginii urbane în concordanţă cu caracterul acestuia, dezvoltarea cu prioritate a deplasărilor pietonale şi a spaţiilor destinate acestora, a modalităţilor de deplasare alternative, reglementarea circulaţiei autovehiculelor şi a parcării, organizarea mobilierului urban şi a vegetaţiei.
CM1

Subzonă mixtă cu clădiri având regim de construire continuu sau discontinuu şi înălţimi maxime de P+3

SECŢIUNEA I: UTILIZAREA FUNCȚIONALĂ 

Se vor avea în vedere cu prioritate funcţiuni care consolidează şi diversifica calitatea spaţiului urban şi îi conserva coerenţa.

Articolul 1. – Utilizări admise

· funcţiuni administrative, instituţii, servicii şi echipamente publice; 

· administrarea afacerilor, sedii ale unor companii şi firme, servicii pentru întreprinderi, proiectare, cercetare, 

· expertizare, consultanță în diferite domenii şi alte servicii profesionale; 

· servicii sociale, colective şi personale; 

· comerţ cu amănuntul; 

· depozitare mic-gros; 

· turism şi servicii pentru turism; 

· restaurante, cofetării, cafenele etc.; 

· loisir şi sport în spaţii acoperite; 

· servicii pentru sănătate cu caracter preponderent ambulatoriu; 

· cultură şi educaţie; 

· lăcaşuri de cult; 

· parcaje la sol şi multietajate; 

· locuinţe colective cu partiu obişnuit sau locuinţe cu partiu special care includ spaţii pentru profesiuni liberale.

Articolul 2. – Utilizări admise cu condiționări

· toate clădirile vor avea la parterul orientat spre stradă funcţiuni care admit accesul publicului în mod permanent său conform unui program de funcţionare specific; 

· se admit activităţi în care accesul publicului la parterul clădirilor nu este liber numai cu condiţia ca acestea să nu prezinte la stradă un front mai lung de 40,00 metri şi să nu fie amplasate învecinat mai mult de două astfel de clădiri; 

· se admite reconversia locuinţelor în alte funcţiuni cu condiţia menţinerii acestei funcţiuni în minim 30% din ADC pentru fiecare operaţiune; 

· se admite reconversia în alte funcţiuni a locuinţelor situate la parterul clădirilor existente cu condiţia asigurării accesului pentru aceste funcţiuni direct din spaţiul public; diferenţa de nivel până la cota parterului va fi preluata doar la interior; funcţiunile cu acces public limitat pot avea acces din ganguri sau din curtea imobilului dacă locuirea nu e prezentă pe parcelă; 

· se admite construcţia de locuinţe colective în clădiri cu alte funcţiuni la parter sau la primele niveluri; aceste locuinţe vor avea de preferinţa un partiu special, adaptat includerii în locuinţa a spaţiilor pentru diferite profesiuni liberale; 

· parcaje şi garaje colective supraterane sau subterane în clădiri dedicate publice sau private cu următoarele condiţii: 

· să nu ocupe frontul spre spaţiul public (să fie amplasate în interiorul parcelei);

· accesul autovehiculelor să se realizeze din străzi secundare cu circulaţie redusă şi să fie organizat astfel încât să nu perturbe traficul major auto şi pe cel pietonal; 

· instalaţii exterioare (de climatizare, de încălzire, pompe de căldură etc.) cu condiţia să nu fie vizibile de pe domeniul public şi să nu producă poluare fonică pentru vecinătăţi;

· elemente aferente infrastructurii tehnico-edilitare, cu condiţia amplasării acestora în subteran sau în afara spaţiului public.

Articolul 3. – Utilizări interzise

Sunt interzise următoarele tipuri de activităţi şi de lucrări: 

· orice activităţi productive, servicii poluante de orice natură, cu risc tehnologic sau incomode prin traficul generat; 

· construcţii provizorii de orice natură; 

· comerţ şi depozitare en-gros; 

· staţii de întreţinere auto; alte tipuri de servicii pentru autovehicole; 

· curăţătorii chimice; 

· depozitarea pentru vânzare a unor cantităţi mari de substanţe inflamabile sau toxice; 

· activităţi care utilizează pentru depozitare şi producţie terenul vizibil din circulaţiile publice sau din instituţiile publice; 

· depozitări de materiale refolosibile; 

· platforme de precolectare a deşeurilor urbane; 

· lucrări de terasament de natură să afecteze amenajările din spaţiile publice şi construcţiile de pe parcelele adiacente; 

· orice lucrări de terasament care pot să provoace scurgerea apelor pe parcelele vecine sau care împiedica evacuarea şi colectarea apelor meteorice; 

· orice lucrări care diminuează spaţiile publice/spaţiile plantate.

SECŢIUNEA II: CONDIŢII DE AMPLASARE, ECHIPARE ȘI CONFIGURARE A CLĂDIRILOR

Pentru creşterea calităţii structurii spaţiului urban, în această zonă intervenţiile importante ce privesc restructurarea integrală sau parţială a unui teritoriu se recomandă să se realizeze pe bază de documentaţii de urbanism PUZ ce vor fundamenta soluţiile arhitecturale propuse precum şi coexistenţa acestor zone cu contextul general urban; documentaţiile vor evidenţia modalitatea de conformare la prevederile prezentului Regulament privind utilizarea funcţională, amplasarea, echiparea şi configurarea clădirilor, staţionarea autovehiculelor, posibilităţile maxime de ocupare şi utilizare a terenurilor.

Articolul 4. – Caracteristici ale parcelelor (suprafețe, forme, dimensiuni)

· pentru noi instituţii şi servicii publice, în absenţa unor norme specifice şi în funcţie de tema beneficiarului, terenul minim construibil este de 1000mp cu un front la stradă de minim 30,00 metri în cazul clădirilor dispuse izolat şi de minim 24,0 metri în cazul clădirilor cuplate pe o latură sau alipite la două calcane; 

· pentru celelalte categorii de funcţiuni, se recomandă lotizarea terenului în parcele având minim 500mp şi un front la stradă de minim 12,00 metri, în cazul construcţiilor înşiruite dintre două calcane laterale şi de minim 18,00 metri în cazul construcţiilor cuplate la un calcan lateral sau izolate; 

· adâncimea parcelei să fie mai mare decât frontul la stradă.

Articolul 5. – Amplasarea clădirilor față de aliniament

· clădirile publice se vor retrage de la aliniament cu cel puţin 6,0-10,0 metri sau vor fi dispuse pe aliniament în funcţie de profilul activităţii şi de situaţia existentă de configurare a fronturilor stradale în zona de amplasare;

· clădirile care nu au funcţiunea de instituţii, servicii sau echipamente publice se amplasează pe aliniament cu condiţia ca înălţimea maximă a clădirii măsurată la cornişă să nu depăşească distanţa dintre acesta şi aliniamentul de pe latura opusă a străzii; 

· dacă înălţimea maximă a clădirii măsurată la cornişă în planul aliniamentului depăşeşte distanţa dintre aliniamente, clădirea se va retrage de la aliniament cu o distanţă minimă egală cu plusul de înălţimea al clădirii măsurată la cornişă în raport cu distanţa dintre aliniamentele străzii, dar nu mai puţin de 3,0 metri; fac excepţie de la această regulă numai situaţiile de marcare prin plus de înălţime a intersecţiilor şi întoarcerile şi racordările de înălţime ale clădirilor pe străzile laterale conform Articolului 10; 

· în cazul în care la limita între două parcele există un decalaj, se va proceda la o corecţie prin retragerea clădirii mai avansate până la nivelul colţurilor parcelelor adiacente, realizându-se astfel o realiniere locală; 

· pentru clădirile care alcătuiesc fronturi continue se stabileşte un aliniament posterior recomandat situat la o distanţă de maxim 20,00 metri faţă de aliniamentul la stradă; depăşirea acestei lungimi va fi justificată printr-un studiu de inserţie aprobat conform Legii.

Articolul 6. – Amplasarea clădirilor față de limitele laterale și posterioare ale parcelelor 

Conformarea amplasării clădirilor pe parcelă va fi determinată de contextul generat de cadrul construit preexistent al parcelei precum şi de conformarea spaţială a construcţiilor de pe parcelele adiacente

· clădirile care adăpostesc funcţiuni publice reprezentative se vor amplasa izolat;

· clădirile care adăpostesc alt tip de funcţiuni vor fi realizate predominant în regim continuu sau predominant în regim discontinuu, pentru ambele fronturi ale unei aceleiaşi străzi;

· clădirile vor alcătui fronturi continue prin alipire de calcanele clădirilor învecinate dacă acestea sunt dispuse pe limitele laterale ale parcelelor, până la o distanţă recomandată de maxim 20,00 metri de la aliniament; depăşirea acestei lungimi va fi justificată printr-un studiu de inserţie;

· în cazul fronturilor discontinue, în care parcela se învecinează numai pe una dintre limitele laterale cu o clădire având calcan pe limita de proprietate iar pe cealaltă latură se învecinează cu o clădire retrasă de la limita laterală a parcelei şi având pe faţada laterală ferestre, noua clădire se va alipi de calcanul existent iar faţă de limita opusă a parcelei se va retrage obligatoriu la o distanţă egală cu jumătate din înălţimea clădirii măsurată la cornişă, dar nu mai puţin de 5,0 metri; 

· clădirile amplasate în regim izolat se vor retrage faţă de limitele laterale cu o distanţă egală cu cel puţin jumătate din inălţimea clădirii măsurată la cornişa principală dar nu mai puţin de 5,00 metri;

· se interzice construirea pe limita parcelei dacă aceasta este şi linia de separaţie a subzonei mixte de o funcţiune publică izolată, de o biserică sau de subzona predominant rezidenţiala realizată în regim discontinuu; în aceste cazuri se admite numai realizarea construcţiei cu o retragere faţă de limitele parcelei egală cu jumătate din înălţimea clădirii măsurată la cornişă dar nu mai puţin de 5,0 metri;

· distanţa dintre clădirea unei biserici de rit bizantin şi limitele laterale şi posterioară ale parcelei este de minim 10,0 metri; clădirile aparţinând altor confesiuni pot fi integrate în fronturi continue; 

· în toate cazurile clădirile se vor retrage faţă de limita posterioară la o distanţă egală cu cel puţin jumătate din înălţimea clădirii măsurată la cornişă dar nu mai puţin de 5,0 metri;

· se recomandă ca parapetul ferestrelor clădirilor cu activităţi de servicii de pe faţadele orientate spre parcelele laterale care prezintă ferestrele unor locuinţe situate la mai puţin de 10,0 metri să fie poziţionate la minim 1,90 metri de la pardoseala încăperilor;

· în cazul clădirilor comerciale şi de servicii se admite modul compact de construire cu condiţia respectării celorlalte prevederi ale Regulamentului.

Articolul 7.  – Amplasarea clădirilor unele față de altele pe aceeași parcelă

· clădirile vor respecta între ele distanţe egale cu media înălţimii fronturilor opuse; 

· distanţa se poate reduce la jumătate din înălţimea măsurată astfel, dar nu mai puţin de 6,0 metri numai în cazul în care faţadele prezintă calcane sau ferestre care nu asigură iluminatul unor încăperi fie de locuit, fie pentru alte activităţi ce necesită lumină naturală.

Articolul 8. – Circulații și accese

· parcela este construibilă numai dacă are asigurat un acces carosabil de minim 4,0 metri lăţime dintr-o circulaţie publică în mod direct sau prin drept de trecere legal obţinut prin una din proprietăţile învecinate; 

· în cazul fronturilor continue la stradă se va asigura un acces carosabil în curtea posterioară printr-un pasaj dimensionat astfel încât să permită accesul autovehiculelor de stingere a incendiilor; distanţa dintre aceste pasaje măsurată pe aliniament nu va depăşi 30,0 metri. 

· se pot realiza pasaje şi curţi comune private accesibile publicului permanent sau numai în timpul programului de funcţionare precum şi pentru accese de serviciu; 

· în toate cazurile este obligatorie asigurarea accesului în spaţiile publice a persoanelor cu dificultăţi de deplasare. 

· pentru căile pietonale şi carosabile din interiorul parcelelor se vor utiliza îmbrăcăminţi permeabile, realizate de preferinţă din materiale naturale.

Articolul 9.  – Staționarea autovehiculelor


· staţionarea autovehiculelor se admite numai în interiorul parcelei, deci în afara circulaţiilor publice; 

· atunci când se prevăd funcţiuni diferite în interiorul aceleiaşi parcele, necesarul de parcaje va fi determinat prin însumarea numărului de parcaje normat pentru fiecare funcţiune în parte; 

· în cazul în care nu există spaţiu suficient pentru asigurarea locurilor de parcare normate in spaţiul parcelei, se va demonstra prin prezentarea formelor legale amenajarea unui parcaj propriu sau în cooperare ori concesionarea locurilor necesare într-un parcaj colectiv; aceste parcaje vor fi situate la distanţă de max.150,0 metri pentru funcţiunea de locuire şi maxim 250,0 metri pentru celelalte funcţiuni; 

· se recomandă ca gruparea prin cooperare a parcajelor la sol să se facă în suprafeţe dimensionate şi dispuse astfel încât să permită în timp, în funcţie de necesităţi, construirea unor parcaje supraetajate; 

· parcajele amenajate la sol se vor planta cu minimum 1 arbore la 3 locuri parcare şi vor fi împrejmuite cu gard viu din specii cu frunze permanent verzi şi înalţime minimă de 1,2 metri. 

· necesarul de parcaje va fi dimensionat conform Anexei la prezentul Regulament.

Articolul 10. – Înălțimea maximă admisibilă a clădirilor

· de regulă înălţimea maximă a clădirilor măsurată la cornisă nu va depăşi distanţa dintre aliniamente; 

· în cazul clădirilor de colţ situate la racordarea dintre străzi având regim diferit de înălţime, dacă diferenţa de înălţime între cele doua străzi este de un singur nivel, se va prelungi regimul de înălţime cel mai înalt spre strada secundară pe întreaga parcela; dacă regimul de înălţime între cele doua străzi diferă cu două niveluri se va realiza o descreştere în trepte, primul tronson prelungind înălţimea clădirii de pe stradă principală pe o lungime minimă egală cu distanţa dintre aliniamente; 

· înălţimea maximă admisibilă P+3 (17,0 metri); 

· regimul de înălţime maxim admis pentru imobile situate în zone cu servituţi aeronautice civile trebuie să respecte prevederile RACR-ZSAC.

Articolul 11. – Aspectul exterior al clădirilor

· autorizarea executării construcţiilor este permisă numai dacă aspectul lor exterior nu contravine funcţiunii acestora, caracterului zonei şi peisajului urban, aşa cum a fost el descris în Secţiunea 1;

· autorizarea executării construcţiilor care, prin conformare, volumetrie şi aspect exterior, intră în contradicţie cu aspectul general al zonei şi depreciază valorile general acceptate ale urbanismului şi arhitecturii, este interzisă;

· aspectul clădirilor va fi subordonat cerinţelor specifice ale unei diversităţi de funcţiuni şi exprimării prestigiului investitorilor dar cu condiţia realizării unor ansambluri compoziţionale care să ţină seama de caracterul general al zonei, de particularităţile sitului, de rolul social al străzilor comerciale, de arhitectura clădirilor din vecinătate cu care se află în relaţii de co-vizibilitate;

· orice intervenţie asupra clădirilor existente, ca şi modul de realizare a faţadelor unor completări sau extinderi, se vor realiza în baza unui studiu de inserţie;

· arhitectura intervenţiilor contemporane va fi de factură modernă şi va exprima caracterul programului funcţional respectând regulile de construire ale zonei sau ansamblului originar;

· se interzic imitaţii stilistice după arhitecturi străine zonei, pastişe, imitarea stilurilor istorice, imitaţii de materiale sau utilizarea improprie a materialelor, utilizarea culorilor saturate stridente sau strălucitoare; 

· pentru a determina o imagine urbană unitară se vor utiliza de o manieră limitativă materialele de finisaj specifice zonei sau materiale naturale încadrate în minimalismul contemporan-piatră, lemn, sticlă; 

· se interzice realizarea calcanele vizibile din circulaţiile publice sau de pe înălţimile înconjurătoare; 

· raportul plin-gol al faţadelor va fi apropiat de cel predominant în zonă; culorile vor fi pastelate, deschise, apropiate de cele naturale; 

· în cazul intervenţiilor vizând restructurarea/extinderea corpurilor existente se vor evidenţia/diferenţia în structura spaţială şi expresia arhitecturală propusă elementele existente conservate şi cele noi; 

· firmele şi reclamele se vor înscrie în Regulamentul Local de Publicitate privind localizarea, dimensiunile şi forma acestora; 

· în vederea autorizării pot fi cerute studii suplimentare de inserţie pentru noile intervenţii şi justificări grafice, fotomontaj sau machetă pentru intervenţii asupra clădirilor existente; 

· se va acorda atenţie modului de tratare a faţadelor şi acoperişurilor sau teraselor perceptibile într-o perspectivă descendentă de pe dealul Budiului, dinspre platoul Dâmbul Pietros sau de la platoul Corneşti; se recomandă plantarea teraselor în proporţie de 70%.

Articolul 12. – Condiții de echipare edilitară și gestionarea deșeurilor

· toate construcţiile sunt racordate la reţelele edilitare publice şi la reţele de telecomunicaţii bazate pe cablu din fibre optice; 

· se interzice conducerea apelor meteorice spre domeniul public sau parcelele vecine; 

· se va asigura captarea şi evacuarea rapidă a apelor meteorice din curţi în reţeaua de canalizare; 

· la clădirile dispuse pe aliniament racordarea burlanelor la canalizarea pluvială va fi obligatoriu făcută pe sub trotuare pentru a se evita producerea gheţii în zonele intens circulate; 

· toate noile branşamente pentru electricitate şi telecomunicaţii vor fi realizate îngropat; 

· firidele de branşament şi contorizare vor fi integrate în clădiri; 

· se interzice dispunerea aeriană a cablurilor de orice fel (electrice, telefonice, CATV etc); 

· fiecare parcelă va dispune de un spaţiu interior (eventual integrat în clădire) destinat colectării selective a deşeurilor menajere, cu acces din spaţiul public; 

· se interzice dispunerea antenelor TV-satelit în locuri vizibile din circulaţiile publice şi dispunerea vizibilă a cablurilor CATV.

Articolul 13. – Spații libere și spații plantate

· se va asigura amenajarea peisagistică adecvată a spaţiilor accesibile publicului în toate cazurile şi în special în cazul ocupării parterului cu alte funcţiuni decât locuirea; 

· pe ansamblul unei parcele, spaţiile verzi organizate pe solul natural vor ocupa minim 30% din suprafaţa totală fiind alcătuite exclusiv din vegetaţie (joasă, medie şi înaltă); pentru parcelele ce includ clădiri pentru parcaje, garaje colective cu acces public nelimitat, spaţiile verzi organizate pe solul natural, pot fi reduse până la 10% din suprafaţă; 

· spaţiile libere (suprafeţe ce au o îmbrăcăminte de orice tip) vor utiliza materiale tradiţionale (dalaje din piatră de tip permeabil); 

· spaţiile libere, rezultate din retragerile de la aliniament, vor fi tratate ca grădini de faţadă, amenajate peisager şi plantate în proporţie de 70%; 

· în grădinile de faţada ale echipamentelor publice minim 40% din suprafaţa va fi prevăzuta cu plantaţii înalte; 

· eliminarea arborilor maturi este interzisă, cu excepţia situaţiilor în care aceştia reprezintă un pericol iminent pentru siguranţa persoanelor sau a bunurilor sau ar împiedica realizarea construcţiilor; 

· se vor identifica, păstra şi proteja în timpul executării construcţiilor arborii importanţi existenţi având peste 4,0 metri înălţime şi diametrul tulpinii peste 0,15 metri; în cazul tăierii unui arbore se vor planta în schimb alţi 5 arbori în perimetrul operaţiunii urbanistice; 

· spaţiile neconstruite şi neocupate de accese şi trotuare de gardă vor fi înierbate şi plantate cu un arbore la fiecare 50,0 mp;

· se va recurge la soluţii de înverzire a faţadelor şi teraselor precum şi la dispunerea pe străzile mineralizate pe trotuarele având peste 3,0 metri lăţime a jardinierelor cu arbuşti la intrarea în construcţiile publice şi comerciale; 

· se recomandă ca minim 75% din terasele neutilizabile şi 10% din terasele utilizabile ale construcţiilor să fie amenajate ca spaţii verzi pentru ameliorarea microclimatului şi a imaginii oferite către clădirile învecinate şi circulaţiile publice de pe dealurile înconjurătoare; 

· în zonele de versanţi se va apela la consultări de specialitate pentru plantarea acelor specii care favorizează stabilizarea terenului; 

· pentru îmbunătăţirea microclimatului şi pentru protecţia construcţiilor se va evita impermeabilizarea terenului peste minimum necesar pentru accese;

Articolul 14. – Împrejmuiri și porți de acces

· rezolvarea arhitecturală a împrejmuirilor va fi concordanţă cu cea a clădirii/clădirilor aflate pe parcelă şi în spiritul celor realizate in zona centrală;

· în cadrul ansamblurilor de clădiri realizate pe principiul urbanismului deschis, împrejmuirile se vor înlocui cu gard viu şi peluze amenajate;

· indicarea limitelor de proprietate a terenului va fi realizată prin diferenţierea tratării pavajelor faţă de trotuare şi prin plantaţii, jardiniere, elemente decorative;

· se recomandă separarea terenurilor ce aparţin echipamentelor publice şi bisericilor cu garduri transparente de maxim 1,80 metri şi minim 1,20 metri înălţime, din care 0,30 metri soclu opac, dublate de gard viu;

· în cazul clădirilor retrase de la aliniament şi a instituţiilor publice, gardurile spre stradă vor fi transparente, vor avea înălţimea de maxim 1,80 metri din care soclu opac de circa 0,30 metri partea superioară fiind realizată din fier sau plasă metalică şi dublată de un gard viu;

· împrejmuirile la stradă se vor realiza la limita de proprietate, fără afectarea domeniului public, iar cele dintre proprietăţile private vor avea axul amplasat pe linia de hotar.

SECŢIUNEA III: POSIBILITĂȚI MAXIME DE OCUPARE ŞI UTILIZARE A TERENULUI

Articolul 15. – Procent maxim de ocupare a terenului (POT % m2 AC/m2 teren)

· POTmax, în funcţie de studiile geotehnice, cu următoarele condiţionări:

· POTmax=65% cu excepţia funcţiunilor publice pentru care se vor aplica norme specifice pentru programul architectural respectiv, cu respectarea unui POT max =70%.

Articolul 16. – Coeficient maxim de utilizare a terenului (CUT m2 ADC/m2 teren)
· CUTmax, în funcţie de studiile geotehnice, cu următoarele condiţionări: 

· CUTmax=1,8 cu excepţia funcţiunilor publice pentru care se vor aplica norme specifice pentru programul architectural respectiv, cu respectarea corelării dintre POTmax şi regimul de înălţime reglementat.




V – zona spațiilor verzi

1. GENERALITĂŢI – CARACTERUL ZONEI

Zona spaţiilor verzi face parte din categoria zonelor verzi urbane, zone pentru care sunt necesare prevederi legate de extindere, protecţie şi conservare; tendinţa ultimelor decenii, susţinută şi de anumite prevederi contradictorii ale legislaţiei a fost de diminuare a acestei categorii de spaţii. 

Prin Planul Urbanistic General şi Regulamentul aferent se instituie reglementări pentru extinderea, protejarea şi gestionarea corespunzătoare a acestor zone ce se cuantifică în spaţiul verde aferent fiecărui locuitor al municipiului. 

Tendinţei înregistrate în primele decenii de după anul 1990 de diminuare a suprafeţelor aferente spaţiilor verzi şi a zonelor plantate ale versanţilor prin transformarea acestora în zone construibile, i se opun prevederile prezentului Regulament care instituie reglementari în acord cu Legea mediului, Legea spaţiilor verzi şi alte normative conexe pentru conservarea şi protejarea zonelor verzi şi a spaţiilor plantate.

1.1. PRESCRIPŢII, MĂSURI, RECOMANDĂRI 

Este interzisă schimbarea destinaţiei funcţionale a acestei categorii de spaţii. Intervenţiile privind categoriile funcţionale ce aparţin zonei spaţiilor verzi vor fi abordate de o manieră integrată, având în vedere că spaţiile verzi reprezintă la nivel urban un sistem complex ce influenţează atât calitatea vieţii cât şi calitatea peisajului urban. 

Funcţiunile asociate acestor tipuri de spaţii vor fi în mod prioritar cele legate de petrecerea timpului liber, deplasări pietonale, deplasări cu mijloace de circulaţie alternativă, protecţia versanţilor, protecţia infrastructurii majore etc. 

Pentru implementarea de noi echipamente destinate sportului şi petrecerii timpului liber: de tipul stadion, baze sportive, baze de agrement, parcuri de distracţii, complexe de agrement, este necesară întocmirea de documentaţii de urbanism PUZ.

Procesul de extindere, reabilitare şi modernizare a zonei spaţiilor verzi se va desfăşura pe bază de proiecte complexe de specialitate avizate şi aprobate conform Legii (întocmite de arhitecţi urbanisti, peisagişti, horticultori etc.), proiecte ce vor urmări ameliorarea imaginii tradițional-contemporane a spaţiilor verzi ce aparţin municipiului, în concordanţă cu specificul şi caracterul acestora.

1.2. ZONA SE COMPUNE DIN URMĂTOARELE SUBZONE: 

Subzona V1- Spaţii verzi publice cu acces nelimitat: 

V1a - Parcuri, grădini publice orăşeneşti şi de cartier, scuaruri în zona centrală sau în ansambluri rezidenţiale şi fâşii plantate publice; 

V1aP - Parcuri, grădini publice scuaruri situate în Zona Construită Protejată; 

V1b - Amenajări sportive din zonele rezidenţiale şi alte zone orăşăneşti; 

V1bP - Amenajări sportive din zonele rezidenţiale şi alte zone orăşăneşti situate în Zona Construită Protejată.

Subzona V2 - Spaţii verzi publice, cu acces limitat, de folosinţă specializată: 

V2a - Parc dendrologic/grădina cu plante; 

V2b - Grădina zoologică; 

Subzona V3 - Spaţii verzi pentru agrement: 

V3a - Baze de agrement, parcuri de distracţii; 

V3b - Complexe şi baze sportive; 

V3bP - Complexe şi baze sportive situate în Zona Construită Protejată; 

Subzona V4 - Spaţii verzi pentru protecţia pădurilor, a cursurilor de apă şi a zonelor umede.

Subzona V5 - Culoare de protecţia faţă de infrastructură tehnică; 

Subzona V6 - Parcuride agrement şi zone de protecţie a fondului forestier; 

V6a - categoria “parcuri cu rol de agrement” - terenuri naturale plantate cu arbori din intravilan/ terenuri plantate cu arbori din intravilan, incluse ca subzone în cadrul unor zone verzi de mari dimensiuni - zone de agrement cu funcţiuni complexe; 

V6b - categoria „păşuni/fâneţe” situate la limita zonelor plantate cu arbori şi alte zone de protecţie a fondului forestier.

Subzona V7- Plantaţii de protecţie a versanţilor şi de reconstrucţie ecologică; 

Subzona V8 - Fâşii plantate de protecţie sanitară.

V7

Plantaţii de protecţie a versanţilor şi de reconstrucţie ecologică

SECŢIUNEA I: UTILIZAREA FUNCȚIONALĂ 

Subzona cuprinde plantaţii cu rol de stabilizare a versanţilor abrupţi, cu potenţial de risc natural de alunecare sau a zonelor instabile rezultate în urma intervenţilor antropice acumulate în timp precum şi zone verzi pentru reconstrucţia ecologică a unor teritorii degradate ce vor fi reamenajate în baza studiilor de specialitate dendrologice, peisagere.

· delimitarea finală a acestor subzone, aferentă fiecărei parcele inclusă în delimitarea primară conform prezentului PUG va fi cea rezultată în urma întocmirii studiilor aprofundate topografice/geologice şi de stabilitate globală a versanţilor pentru zona de amplasare;

· este interzisă schimbarea destinaţiei acestei categorii de spaţii menţinute după efectuarea studiilor aprofundate topografice, geologice;

· pentru organizarea urbanistică a acestor zone se vor elabora studii peisagere sau alt tip de studii de specialitate (dendrologic, horticol, etc).

Articolul 1. – Utilizări admise

· plantaţii înalte, medii şi joase, de diferite esenţe, de preferinţă autohtone şi cu rădăcini capabile să consolideze în mod natural versanţii, în conformitate cu studiile specifice aplicabile fiecărei categorii de teren în parte;

· alte tipuri de construcţii şi amenajări cu rol de protectie a versanţilor sau pentru reconstrucţie ecologică în conformitate cu prevederile studiilor de specialitate avizate şi aprobate conform Legii.

Articolul 2. – Utilizări admise cu condiționări

· spaţii verzi cu acces public cu condiţia realizării studiilor de coexistenţă funcţională care ar permite utilizarea amenajării acestora în condiţii de siguranţă; 

· sistem de alei şi platforme pentru circulaţii pietonale şi alte circulaţii alternative cu condiţia realizării studiilor de coexistenţă funcţională care ar permite utilizarea amenajării acestora în condiţii de siguranţă; 

· mobilier urban, amenajări pentru activităţi în aer liber compatibile - sport, joacă, odihnă în condiţiile realizării studiilor de coexistenţă funcţională care ar permite utilizarea amenajării acestora în condiţii de siguranţă şi condiţionat de stabilirea, prin aceste studii, a profilului funcţional în corelare cu specificul fiecărei categorii de teren în parte; 

· elemente aferente diferitelor tipuri de infrastructură tehnico-edilitară, cu condiţia compatibilităţii tehnice cu specificul terenului de amplasare şi a pozării acestora în subteran.

Articolul 3. – Utilizări interzise

Se interzic următoarele tipuri de activităţi şi de lucrări: 

· orice utilizări, altele decât cele admise sau admise cu condiţionări; 

· orice amenajare sau utilizare care ar permite accesul public în astfel de zone, în absenţa studiilor de coexistenţă funcţională care ar permite acest acces în condiţii de siguranţă.

SECŢIUNEA II: CONDIŢII DE AMPLASARE, ECHIPARE ȘI CONFIGURARE A CLĂDIRILOR

Articolul 4. – Caracteristici ale parcelelor (suprafețe, forme, dimensiuni)

· zone delimitate în PUG pe baza studiilor de fundamentare; delimitarea finală a zonelor cu potenţial de risc natural de alunecare sau a celor de reconstrucţie ecologică aferentă fiecărei parcele grevată de această servitute va fi cea rezultată în urma întocmirii studiilor aprofundate topografice geologice şi de stabilitate globală a versanţilor pentru documentaţii preliminare de urbanism PUZ/PUD sau pentru autorizarea construcţiilor şi amenajărilor, după caz.

Articolul 5. – Amplasarea clădirilor față de aliniament

· amplasarea construcţiilor şi amenajărilor faţă de aliniament se va face în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 6. – Amplasarea clădirilor față de limitele laterale și posterioare ale parcelelor 

· amplasarea construcţiilor şi amenajărilor faţă de limitele laterale şi posterioară a parcelei se va face în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 7.  – Amplasarea clădirilor unele față de altele pe aceiași parcelă

· amplasarea construcţiilor şi amenajărilor unele faţă de altele pe aceiaşi parcelă se va face în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 8. – Circulații și accese

· traseele amenajate în condiţiile studiilor de coexistenţa prevăzute la Art. 2 se vor integra în sistemul general al circulaţiei urbane al traseelor pietonale şi al celor destinate circulaţiilor alternative; 

· se vor utiliza trasee adaptate tipului de teren de amplasare şi îmbrăcăminţi din materiale naturale cu grad ridicat de permeabilitate.

Articolul 9.  – Staționarea autovehiculelor

· este interzisă parcarea autovehiculelor în spaţiul zonelor verzi cu plantaţii de protecţie a versanţilor şi de reconstrucţie ecologică; eventualele locuri de parcare se vor organiza ca parte a sistemului de parcaje aferent circulaţiilor publice.

Articolul 10. – Înălțimea maximă admisibilă a clădirilor

· înălţimea construcţiilor şi amenajărilor se va stabili în conformitate cu prevederile studiilor de specialitate şi conform normelor tehnice specifice, avizate şi aprobate conform Legii; 

· regimul de înălţime maxim admis pentru imobile situate în zone cu servituţi aeronautice civile trebuie să respecte prevederile RACR-ZSAC.

Articolul 11. – Aspectul exterior al clădirilor

· aspectul construcţiilor şi amenajărilor se va stabili în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 12. – Condiții de echipare edilitară și gestionarea deșeurilor

· zonele verzi cu plantaţii de protecţie a versanţilor şi de reconstrucţie ecologică vor avea sisteme pentru preluarea controlată a apelor pluviale; se interzice conducerea apelor meteorice spre domeniul public sau parcelele vecine; apele meteorice se vor dirija către zonele plantate din interiorul parcelei și nu se va impermeabiliza terenul peste minimul necesar (alei, accese, etc); 

· pentru zonele cu plantaţii de protecţie a versanţilor se va amenaja cu prioritate sistemul de drenare şi colectare a apelor pluviale;

· zonele cu acest profil vor fi echipate edilitar în funcţie de studiile de coexistenţă funcţională şi în conformitate cu necesitaţile specifice, pe baza studiilor de specialitate (proiect de echipare edilitară) avizate şi aprobate conform Legii.

Articolul 13. – Spații libere și spații plantate

· se conservă de regulă actuala structură cadastrală existentă a spaţiilor verzi cu plantaţii de protecţie a versanţilor şi de reconstrucţie ecologică; 

· intervenţiile importante asupra acestei zone se vor realiza numai pe bază de studii de specialitate dendrologice şi peisagere, în contextual conservării aspectului natural preexistent, după caz; 

· se vor folosi specii de plante/arbori specifice zonei pentru optimizarea costurilor de întreţinere; se va urmări fixarea terenului, protejarea faţă de fenomenele de eroziune; 

· eliminarea arborilor maturi este interzisă, cu excepţia situaţiilor în care amplasarea acestora e în contradicţie cu specificul terenului destinat protejării sau cu cel aferent reconstrucţiei ecologice.

Articolul 14. – Împrejmuiri 

· ca regulă generală împrejmuirile spre spaţiile publice adiacente vor fi realizate prin dispunerea perimetrală a unor garduri vii; 

· împrejmuirile spre zonele de învecinare cu proprietăţi private vor fi de tip transparent, cu înălţimea maximă de 1,80 metri dublate de gard viu; 

· împrejmuirile la stradă se vor realiza la limita de proprietate, fără afectarea domeniului public, iar cele dintre proprietăţile private vor avea axul amplasat pe linia de hotar.

SECŢIUNEA III: POSIBILITĂȚI MAXIME DE OCUPARE ŞI UTILIZARE A TERENULUI

Articolul 15. – Procent maxim de ocupare a terenului (POT % m2 AC/m2 teren)

· în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 16. – Coeficient maxim de utilizare a terenului (CUT m2 ADC/m2 teren)
· în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

3.3. VALORIFICAREA CADRULUI NATURAL

Amplasamentul are o poziție privilegiată fiind situat pe două terase ale văii Mureșului, cu o panoramă asupra acesteia. Cele două terase sunt unite de o porțiune cu pantă mare, cu o denivelare de aprox. 18,0m, care este prevăzută ca zonă verde de protecție a versanților. Aceasta va rămâne neconstruită, cu o alee pietonala care va uni cele două clădiri propuse pe amplasament.

Zona va fi plantată cu arbori autohtoni, cu rădăcini care permit stabilizarea versantului. 

3.4. MODERNIZAREA CIRCULAȚIEI 


Generalități

Accesele auto și pietonale se vor face separat pe cele două platforme ale terenului. Pe cea inferioară se intra din str. 22 Decembrie 1989, pe locul actualei porți de acces. 

Pe cea superioară se va intra din strada Molter Karoly, care unește zona Spitalului Județean cu str. Căpâlna și cu zona cimitirului municipal respectiv Sângeorgiu de Mureș. 

Incinta

Datorită diferenței de nivel de 18,0m între cele două platforme, nu se poate face legătură carosabilă între ele în interiorul parcelei. Cele două accese auto vor deservi fiecare platforma front la străzi. În interiorul proprietății se vor amenaja parcări conform H.C.L. 6/2021 cu privire la aprobarea regulamentului local privind aprobarea investițiilor private și publice în domeniul urbanismului și construcțiilor în Târgu Mureș, cu modificările aprobate ulterior. Cele două clădiri propuse vor avea legătură pietonală printr-o alee care urcă prin zona verde de pe versant și printr-o pasarelă care o va supratraversa.
3.5. ZONIFICARE FUNCȚIONALĂ, REGLEMENTĂRI URBANISTICE, BILANȚ TERITORIAL, INDICI URBANISTICI


Analizând propunerile de reglementări aprobate în P.U.G., considerăm că acestea se pot păstra și convin temei de proiectare propusă de beneficiar. 

Pe teren s-a făcut un studiu topografic și geotehnic aprofundat care recomandă soluții de fundare pentru clădiri, accese, ziduri de sprijin. Urmare acestuia se va delimita clar zona cuprinsă în U.T.R. V7 și se vor propune soluții de fundare/construire care nu provoacă destabilizarea terenului.

Propunem ca denumirile funcționalesă rămână cele din P.U.G. aprobat, respectiv:

· CMz – zona mixtă situată în exteriorul zonei construite protejate cu CM1z – subzona mixtă având regim de construire discontinuu și înălțimi maxime de S+P+3E
· V – zona spațiilor verzi cu V7 – plantații de protecție a versanților și de reconstrucție ecologică
Pentru CM1z coeficienții urbanistici sunt:

· H.max. S+P+3;

· POT max. 40%;

· CUT max. 1,5.

Zona verde se va calcula pe întregul amplasament și va fi mai mare de 40%.

Pentru UTR V7 rămâne în vigoare regulamentul aprobat. Delimitarea acesteia se va face conform studiilor topografice și geotehnice în curs de întocmire.

Bilanțul teritorial de pe terenul beneficiarului

	Nr. Crt.
	Zone funcționale
	Existent
	Propus

	
	
	ha
	%
	ha
	%

	1.
	Locuințe și funcțiuni complementare (aparthotel)
	-
	-
	0,1400
	40%

	2.
	Zone verzi
	
	
	0,1450
	41.31%

	3.
	Căi de comunicații rutieră 
	-
	-
	0,0691
	18.69%

	4.
	Terenuri libere
	0,354
	100
	-
	-

	
	TOTAL
	0,354
	100
	0,354
	100


3.6. DEZVOLTAREA ECHIPĂRII EDILITARE

Alimentarea cu apă potabilă, canalizare menajeră, canalizare pluvială

Conform avizului Companiei Aquaserv S.A., pe str. 22 Decembrie 1989 sunt utilități care se poate racorda la viitorul obiectiv.  

Se vor întocmi proiecte de aprovizionare cu apă și racord la canalizare. 
Alimentarea cu gaze naturale


Pe str. 22 Decembrie 1989 și pe str. Molter Karoly sunt rețele de gaze naturale la care se poate branșa viitorul obiectiv. 
 
Electricitate

Se va întocmi un studiu de branșare la rețeaua electrică învecinată. 
Iluminat public și fibră optică

Pe str. 22 Decembrie 1989 există iluminat public și rețea de fibră optică.  
Municipiul are în proiect amenajarea str. Molter Karoly cu rețele de iluminat stradal și fibră optică la care se va racorda și obiectivul propus.
3.7. PROTECȚIA MEDIULUI


Construcția se va realiza cu măsuri speciale de combatere a alunecărilor de terenl conform recomandărilor studiului geotehnic făcut pe teren. 

Zona mediană, cu pante accentuate, va fi lăsată liberă de construcții și va plantată cu arbori din soiuri autohtone. 


Pe parcursul lucrărilor se va evita producerea de noxe, se vor lua măsuri de protecție a personalului lucrător și a locuitorilor.


Deșeurile rezultate din construcții și exploatare funcțională se vor colecta selectiv și se vor transporta la locurile de depozitare deșeuri.

Pe parcursul exploatării:

Gestionarea deșeurilor:

· fără a genera riscuri pentru aer, apă, sol, faună sau floră;

· fără a crea disconfort din cauza zgomotului sau mirosurilor;

· fără a afecta negativ peisajul sau zonele de interes special.

Obiective:

· implementarea sistemului de colectare selectivă a deșeurilor;

· implementarea unui program de educație a populației privind selectarea și gospodărirea deșeurilor menajere;

· implementarea de soluții pentru gestionarea deșeurilor toxice și periculoase. 

Măsuri
· asigurarea colectării selective, transportul, neutralizarea, valorificarea și eliminarea finală a deșeurilor, inclusiv a deșeurilor periculoase, în conformitate cu prevederile legale în vigoare;

· asigurarea spațiilor necesare pentru colectarea selectivă a deșeurilor, dotarea acestora cu containere specifice fiecărui tip de deșeu, precum și funcționalitatea acestora;

· se vor monitoriza cantitățile de deșeuri valorificate/eliminate pe toată perioada de implementare P.U.Z..

Conform recomandărilor generale ale A.P.M. Mureș, se vor respecta următoarele condiții:

· planificarea infrastructurii de colectare/epurare a apelor uzate – interzicerea evacuării apelor uzate în natură/cursul de apă;
· planificarea limitelor și suprafețelor destinate organizării de șantier, în perimetrul construibil;

· planificarea platformelor pentru colectarea selectivă a deșeurilor în aproprierea drumului de acces; se vor utiliza containere care pot fi închise, cu transport frecvent, pentru prevenirea posibilelor conflicte om-urs;

· în timpul realizării lucrărilor viitoare de construcție, se vor asigura toate măsurile specifice de diminuare a impactului asupra factorilor de mediu.
3.8. OBIECTIVE DE UTILITATE PUBLICĂ

Pentru implementarea investiției nu sunt necesare cedări de teren.

4. CONCLUZII – MĂSURI ÎN CONTINUARE

4.1. ÎNSCRIEREA ÎN PREVEDERILE P.U.G.
Documentația respectă prevederile P.U.G. aprobat. 
4.2. CATEGORII ȘI PRIORITĂȚI DE INTERVENȚIE


Pentru aplicarea prevederilor P.U.Z. se vor face următoarele lucrări, cu prioritate:
· studii urbanistice, topografice, geotehnice; 

· studii de aprovizionare cu utilități, drumuri, sistematizare verticală;
· execuția acestora.

4.3. PRIORITĂȚI, PLAN DE ACȚIUNE PENTRU IMPLEMENTAREA INVESTIȚIEI PROPUSE, CATEGORII DE LUCRĂRI


Investiția imobiliară, cu toate funcțiunile complemenatre, este privată și costurile vor fi suportate de beneficiar. Orice intervenție pe domeniul public pentru infrastructură va fi făcută pe cheltuiala beneficiarului lucrării, cu acordul autorității locale. 

Alăturăm planul de acțiune.
4.4. APRECIEREA ELABORATORULUI P.U.Z.


Documentația continuă tendința de urbanizare a zonei Spitalului Județean cu clădiri cu funcțiunea de servicii complementare celei de practicarea a medicinei.
Întocmit:










Arh. Kovacs Angela 
I. REGULAMENTUL LOCAL DE URBANISM

Aferent P.U.Z. Stabilire reglementări urbanistice pentru construire imobil cu destinația aparthotel S+P+2E (2 clădiri), amenajări exterioare  în mun. Tg. Mureș, str. 22 Decembrie 1989 nr. 38, beneficiar Blue Sky Unlimites S.R.L. 
I. DISPOZIȚII GENERALE

1. Rolul Regulamentului Local de Urbanism aferent P.U.Z. 
1.1. Regulamentul Local de Urbanism aferent “P.U.Z. Stabilire reglementări urbanistice pentru construire imobil cu destinația aparthotel S+P+2E (2 clădiri), amenajări exterioare ” însoțește, cuprinde și detaliază prevederile Planului Urbanistic General referitoare la modul concret de utilizare a terenurilor, precum și de amplasare, dimensionare și realizare a volumelor construite, amenajărilor și plantațiilor, în concordanță cu Regulamentul General de Urbanism, aprobat prin H.G.R. nr. 525/1996. 
1.2. Regulamentul Local de Urbanism constituie un act de autoritate al administrației publice locale și cuprinde norme obligatorii pentru autorizarea executării construcțiilor pe întreaga zonă delimitată în P.U.Z. 
1.3. Prezentul regulament local de urbanism, aferent Planului Urbanistic Zonal conține norme obligatorii pentru autorizarea executării lucrărilor de construire. Autorizațiile de construire se vor emite cu observarea și respectarea prevederilor prezentului regulament avizat și aprobat conform legii.

1.4. Prevederile prezentului Regulament vor fi permanent corelate cu evoluția legislației cu caracter general și cu cea a legislației de specialitate, relevante pentru activitatea de urbanism și amenajarea teritoriului.

1.5. Aplicarea prevederilor prezentului Regulament de Urbanism trebuie să asigure corelarea intereselor cetățeanului cu cele ale colectivității, respectiv protecția proprietății private și apărarea interesului public.

I.2. BAZA LEGALĂ A REGULAMENTULUI LOCAL DE URBANISM
2.1. La baza elaborării Regulamentului stau în principal:
· HG 525/1996 privind aprobarea Regulamentului General de Urbanism;

· Ghidul privind elaborarea și aprobarea Regulamentului Local de Urbanism indicativele G.M.-077-2000, aprobat prin Ordinul nr. 21/2000 al MLPAT;

· Legea 350/2001 privind amenajarea teritoriului și urbanismului, cu modificările ulterioare;

· P.U.G. Tg. Mureș, aprobat cu H.C.L. 404/2022;
· H.C.L. 6/2021 cu privire la aprobarea Regulamentului local privind aprobarea investiţiilor private şi publice în domeniul urbanismului şi construcţiilor în municipiul Târgu Mureş, modificată prin H.C.L. 226/2023.

I.3. DOMENIUL DE APLICARE
3.1. Planul Urbanistic Zonal, împreună cu Regulamentul Local de Urbanism aferent, cuprinde norme obligatorii pentru autorizarea executării construcțiilor în zona studiată.
I.4. REGULI CU PRIVIRE LA PĂSTRAREA INTEGRITĂȚII MEDIULUI ȘI PROTEJAREA PATRIMONIULUI NATURAL ȘI CONSTRUIT
4.1. Clădirile propuse în interiorul zonei studiate vor respecta normele de protecție ale Mediului, Apelor și elementelor antropice existente.
I.5. REGULI CU PRIVIRE LA SIGURANȚA CONSTRUCȚIILOR ȘI LA APĂRAREA INTERESULUI PUBLIC

Asigurarea echipării edilitare

5.1. Extinderile de rețele sau măririle de capacitate a rețelelor edilitare publice se pot realiza de către investitor sau beneficiar, parțial sau în întregime, după caz, în condițiile contractelor încheiate cu Consiliul Local și cu respectarea parametrilor tehnici necesari.

Asigurarea compatibilității funcțiunilor

5.2. Autorizarea executării construcțiilor se face cu condiția asigurării compatibilității dintre destinația construcției și funcțiunea dominantă zonei, stabilită printr-o documentație de urbanism, sau dacă zona are o funcțiune dominantă tradițională caracterizată de țesut urban și conformare spațială proprie.

5.3. Condițiile de amplasare a construcțiilor în funcție de destinația acestora în cadrul localității sunt prevăzute în anexa nr. 1 la Hotărârea 525/1996 privind Regulamentul General de Urbanism.

Procentul de ocupare a terenului

5.4. Conform Hotărârii 525/1996 privind Regulamentul General de Urbanism, procentul maxim de ocupare a terenurilor se stabiliște în funcție de destinația zonei în care urmează să fie amplasată construcția și de condițiile de amplasare în cadrul terenului.

5.5. Pentru noile construcții realizate în zona studiată prin P.U.Z., procentul de ocupare a terenului (POT), coeficientul de utilizare a terenului (CUT) și regimul de înălțime (H) trebuie să aibă valori mai mici sau cel mult egale cu valorile maxime stabilite prin prezentul Regulament Local de Urbanism.

I.6. REGULI DE AMPLASARE ȘI RETRAGERI MINIME OBLIGATORII

Orientarea față de punctele cardinale

6.1. Autorizarea executării construcțiilor se face cu respectarea condițiilor și a recomandărilor de orientare față de punctele cardinale, conform anexei nr. 3 Hotărârea 525/1996 privind Regulamentul General de Urbanism.

6.2. Fac excepție de la prevederile aliniatului (1) construcțiile existente.

6.3. Se vor respecta normativele cuprinse în Ordinul nr. 119/2014 pentru aprobarea Normelor de igienă și a recomandărilor privind mediul de viață al populației.

6.4. Igiena și confortul urban se realizează prin respectarea normelor de însorire și iluminat natural, cât și prin evitarea amplasării la distanțe necorespunzătoare a construcțiilor unele în raport cu altele.

Amplasarea față de aliniament

6.5. În sensul prezentului regulament, prin aliniament se înțelege limita dintre domeniul privat și domeniul public.

6.6. Clădirile vor fi amplasate retrase după cum se specifică în planșa desenată Reglementări Urbanistice și în prezentul Regulament Local de Urbanism, retrase la minim 8,00m de la limita actuală.

6.7. Autorizația de construire se emite numai dacă înălțimea clădirii nu depășește distanța măsurată, pe orizontală, din orice punct al clădirii față de cel mai apropriat punct al aliniamentului opus.

6.8. Fac excepție de la prevederile alineatului construcțiile care au fost cuprinse într-un plan urbanistic zonal aprobat conform legii.

Amplasarea în interiorul parcelei

6.9. Condițiile de amplasare a clădirilor unele față de altele în interiorul aceleiași parcele sunt precizate în cadrul reglementărilor în prezentul regulament. 

6.10. Orice derogare de la prevederile prezentului regulament privind amplasarea clădirilor unele față de altele în interiorul aceleași parcele se stabilește pe bază de planuri urbanistice de detaliu, dacă prevederile privind zona sau subzona funcțională sau unitatea teritorială de referință nu dispun altfel.

6.11. Autorizarea executării construcțiilor este permisă numai dacă se respectă:

· distanțele minime obligatorii față de limitele laterale și posterioare ale parcelei, conform Codului Civil;

· distanțele minime necesare intervențiilor în caz de incendiu, stabilite pe baza avizului unității teritoriale de pompieri.
6.12. Pentru construcțiile noi, retragerile față de limitele laterale vor fi determinate de contextul general. Dacă situația preexistentă permite, se pot respecta prevederile RGU de minim jumătate din înălțimea la cornișă (streașină), dar nu mai puțin de 5,00 metri, iar retragerea față de limitele posterioare va fi de minim jumătate din înălțimea la cornișă, dar nu mai puțin de 5,00m.

I.7. REGULI CU PRIVIRE LA ASIGURAREA ACCESELOR OBLIGATORII

Accese carosabile

7.1. Autorizarea executării construcțiilor este permisă numai dacă există posibilități de acces (cu o lățime de minim 4,00m) la drumurile publice, direct sau prin servitute, conform destinației construcției. Caracteristicile acceselor la drumurile publice trebuie să permită intervenția mijloacelor de stingere a incendiilor.

7.2. În toate cazurile este obligatorie asigurarea accesului în spațiile publice a persoanelor cu disabilități sau cu dificultăți de deplasare.

Accese pietonale și pentru biciclete

7.3. Autorizarea executării construcțiilor și a amenajărilor de orice fel este permisă numai dacă se asigură accese pietonale și pentru biciclete, potrivit importanței și destinației construcției.

7.4. Accesele pietonale vor fi conformate astfel încât să permită circulația persoanelor cu handicap și care folosesc mijloace specifice de deplasare.

I.8. REGULI CU PRIVIRE LA ECHIPAREA TEHNICO-EDILITARĂ

Racordarea la rețele publice de echipare edilitară existente

8.1. Autorizarea executării construcțiilor este permisă numai dacă există posibilitatea racordării de noi consumatori la rețelele existente de apă, la instalațiile de canalizare și de energie electrică.

Realizarea de rețele edilitare

8.2. Extinderile de rețele sau măririle de capacitate a rețelelor edilitare publice se pot realiza de către beneficiar, parțial sau în întregime, după caz, în condițiile contractelor încheiate cu Consiliul Local și cu respectarea parametrilor tehnici stabiliți prin Planul Urbanistic General sau P.U.Z.

8.3. În vederea păstrării caracterului specific al spațiului urban din intravilanul localităților se interzice montarea supraterană, pe domeniul public, a echipamentelor tehnice care fac parte din sistemele de alimentare cu apă, energie electrică, termoficare, telecomunicații, transport în comun, a automatelor pentru semnalizarea rutieră și altele de această natură. 

8.4. Rețelele existente vor fi reamplasate subteran.

Proprietatea publică asupra rețelelor edilitare

8.5. Rețelele de apă, de canalizare, de drumuri publice și alte utilități aflate în serviciul public sunt proprietatea publică a municipiului, dacă legea nu dispune altfel. 

I.9. REGULI CU PRIVIRE LA FORMA ȘI DIMENSIUNILE TERENULUI ȘI ALE CONSTRUCȚIILOR

Parcelarul

9.1. Pentru zona studiată parcela va fi cea prezentată în planșa de Reglementări urbanistice. 
Înălțimea construcțiilor

9.2. Autorizarea executării construcțiilor se face cu respectarea înălțimii reglementate prin P.U.G., respectiv S+P+3E. 

9.3. Autorizarea executării construcțiilor se face cu respectarea regimului maxim de înălțime, respectiv a înălțimii maxime admise, stabilite în cadrul reglementărilor cuprinse în prezentul regulament. În situațiile în care se prevăd atât un regim maxim de înălțime, cât și o înălțime maximă admisă, aceste condiții trebuie îndeplinite cumulativ.

9.4. În cadrul prezentului regulament, înălțimea construcțiilor se măsoară de la cota terenului natural, înainte de executarea lucrărilor de construire, în punctul aflat la mijlocul liniei paralele cu aliniamentul și care marchează retragerea de la aliniament, conform prezentului regulament.

Aspectul exterior al construcțiilor

9.5. Autorizarea executării construcțiilor este permisă numai dacă aspectul lor exterior nu contravine funcțiunii acestora și caracterului zonei și nu depreciază aspectul general al zonei și peisajului urban.

9.6. Autorizarea executării construcțiilor care, prin conformare, volumetrie și aspect exterior, intră în contradicție cu aspectul general al zonei și depreciază valorile general acceptate ale urbanismului și arhitecturii, este interzisă. 

I.10. REGULI CU PRIVIRE LA AMPLASAREA DE PARCAJE, SPAȚII VERZI ȘI ÎMPREJMUIRE

Parcaje

10.1. Autorizarea executării construcțiilor care, prin destinație, necesită spații de parcare se emite numai dacă se asigură realizarea acestora în interiorul parcelei pentru care se solicită autorizația de construire, în afara domeniului public.

10.2. Suprafețele și numărul minim al parcajelor se determină în funcție de destinația și de capacitatea construcției, conform HCL 6/2021 cu privire la aprobarea Regulamentului local privind aprobarea investiţiilor private şi publice  în domeniul urbanismului şi construcţiilor în municipiul Târgu Mureş, cu modificările aprobate prin HCL 226/2023. 

10.3. Se vor asigura spații destinate depozitării bicicletelor.

Spații verzi și plantate

10.4. Autorizația de construire va conține obligația menținerii sau creării de spații plantate, în funcție de destinația și de capacitatea construcției, conform specificațiilor din cadrul reglementărilor la nivelul unităților teritoriale de referință cuprinse în prezentul regulament. Se admit și pereți verzi realizați pe verticală, parcări înierbae.
Se vor prevedea spații verzi conform Legii 24/2007, privind reglementarea și administrarea spațiilor verzi din intravilanul localităților, coroborate cu cele ale P.U.G aprobat.

Împrejmuiri

10.5. În condițiile prezentului regulament, este permisă autorizarea următoarelor categorii de împrejmuiri:

a) împrejmuiri opace, necesare pentru protecția împotriva intruziunilor, separarea unor servicii funcționale, cum este cimitirul, asigurarea protecției vizuale;

b) împrejmuiri transparente, decorative sau gard viu, necesare delimitării parcelelor aferente clădirilor și/sau integrării clădirilor în caracterul străzilor sau al ansamblurilor urbanistice.

10.6. Tratamentul arhitectural al împrejmuirilor va fi corelat cu cel al clădirilor aflate pe parcelă.

I.11. INTRAREA ÎN VIGOARE ȘI REGLEMENTAREA SITUAȚIILOR TRANZITORII

Intrarea în vigoare

11.1. Prezentul Regulament produce efecte și devine obligatoriu potrivit Ordonanței de Urgență nr. 57/2019 din 3 Iulie 2019 privind Codul administrativ, art. 129 pct. 6-c.  

I. REGULAMENTUL LOCAL DE URBANISM

Aferent P.U.Z. Stabilire reglementări urbanistice pentru construire imobil cu destinația aparthotel S+P+2E (2 clădiri), amenajări exterioare  
Documentația propune păstrarea denumirilor funcționale din P.U.G. aprobat, adaptat la parcela reglementată, anume:
CM1 – SUBZONA MIXTĂ CU CLĂDIRI AVÂND REGIM DE CONSTRUIRE CONTINUU SAU DISCONTINUU ŞI ÎNĂLŢIMI MAXIME DE P+3.

1. GENERALITĂŢI – CARACTERUL ZONEI

Zona este constituită din mixarea diferitelor funcţiuni publice şi de interes general cu locuinţele dispuse în lungul principalelor artere de circulaţie, în prelungirea centrelor de cartier şi în jurul altor puncte de concentrare a locuitorilor. 

Ariile de extindere ale centrelor de cartier sunt reprezentate de zone cu funcţiuni mixte de tip subcentral dezvoltate în lungul principalelor artere de traversare ale oraşului (în general trasee istorice), constituite urbanistic la sfârşitul secolului al XIX-lea şi restructurate fragmentar în spiritul urbanismului primei jumătăţi a secolului al XX-lea; pentru aceste arii structura urbană relevă un oarecare grad de coerență fiind derivată din cea a centrelor de cartier. 

În acelaşi timp zona se compune şi din alte subzone amplasate în lungul principalelor artere de traversare ale municipiului, la distanţa semnificativă faţă de zona centrală tradiţională, dezvoltate iniţial periferic, începând din a doua jumătate a sec. XX. 

Ţesutul urban este încă marcat de presistența structurii spaţiale iniţiale. Parcelarul e în general heterogen regăsindu-se preponderent parcele cu fronturi înguste spre stradă (12-18 m) şi adâncimi variabile ocupate de clădiri ce aparţin tipologiei tradiţionale de construire de tip periferic situate în general în aliniament. 

Se observă tendinţa de restructurare, modificare şi extindere a clădirilor tradiţionale cu sau fără închiderea fronturilor; regimul de înălţime, predominant parter are tendinţa de creştere.

1.1. PRESCRIPŢII, MĂSURI, RECOMANDĂRI 

Intervenţiile ce privesc restructurarea integrală sau parţială a unei parcele în această subzonă, vor urmări conservarea coerenţei dezvoltării zonei urbane, creşterea potenţialului funcţional şi reducerea sau eliminarea disfuncţiilor generate de dezvoltările spontane.

Nu se admit intervenţii care permanentizează corpurile parazitare (reparaţii capitale, extinderi) sau pe cele care crează disfuncţii în raport cu vecinătăţile sau nu se încadrează în prevederile legale.

Este recomandabil ca pentru intervenţiile importante în zona mixtă care propun reconversia funcţiunilor existente şi realizarea sau extinderea zonelor de locuinţe colective recent realizate, să se elaboreze Planuri Urbanistice Zonale în lungul principalelor artere de circulaţie în dublul scop: asigurarea coerenţei imaginii urbane şi a bunei funcţionalităţi a zonei preponderent rezidenţiale adiacente sau nou propuse care trebuie protejată; în aceste cazuri indicatorii urbanistici maximali se vor aplica diferenţiat pentru subzonele care conţin funcţiuni diverse şi pentru subzonele care conţin funcţiunea de locuire (inclusiv locuire cu funcţiuni multiple compatibile la parter) unde indicatorii urbanistici maximali vor fi cei prevăzuţi pentru funcţiunea de locuire colectivă în funcţie de regimul de înălţime.

Având în vedere situaţiile atipice frecvente precum şi parcelarul neuniform, pe suprafeţele de studiu sau pe cele delimitate conform avizului de oportunitate; documentaţiile (PUZ) vor fundamenta soluţiile arhitecturale propuse precum şi coexistenţa acestor zone cu contextul general urban şi vor evidenţia modalitatea de conformare a intervenţiilor propuse la prevederile prezentului Regulament privind utilizarea funcţională, amplasarea, echiparea şi configurarea clădirilor, staţionarea autovehicolelor, posibilităţile maxime de ocupare şi utilizare a terenurilor.

În cazul elaborării acestor documentaţii de urbanism, în cadrul lor se vor prelua şi stabili servituţi pentru obiective de utilitate publică aşa cum sunt ele marcate în PUG; se vor include prevederile prezentului Regulament în ceea ce priveşte utilizarea funcţională, condiţiile de amplasare, configurare şi echipare a clădirilor; posibilităţile maxime de ocupare şi utilizare a terenului.

Amenajarea şi utilizarea spaţiului public se va face cu respectarea reglementărilor cuprinse în prezentul Regulament, astfel:

- reabilitarea şi modernizarea spaţiului public se va desfăşura pe bază de proiecte complexe de specialitate ce vor viza ameliorarea imaginii urbane în concordanţă cu caracterul acestuia, dezvoltarea cu prioritate a deplasărilor pietonale şi a spaţiilor destinate acestora, a modalităţilor de deplasare alternative, reglementarea circulaţiei autovehiculelor şi a parcării, organizarea mobilierului urban şi a vegetaţiei.

CM1

Subzonă mixtă cu clădiri având regim de construire continuu sau discontinuu şi înălţimi maxime de P+3

SECŢIUNEA I: UTILIZAREA FUNCȚIONALĂ 

Se vor avea în vedere cu prioritate funcţiuni care consolidează şi diversifică calitatea spaţiului urban şi îi conserva coerenţa.

Articolul 1. – Utilizări admise

· funcţiuni administrative, instituţii, servicii şi echipamente publice; 

· administrarea afacerilor, sedii ale unor companii şi firme;
· servicii sociale, colective şi personale; 

· comerţ cu amănuntul; 

· turism şi servicii pentru turism; 

· restaurante, cofetării, cafenele etc.; 

· loisir şi sport în spaţii acoperite; 

· servicii pentru sănătate cu caracter preponderent ambulatoriu; 

· parcaje la sol şi multietajate; 

· locuinţe tip aparthotel.

Articolul 2. – Utilizări admise cu condiționări

· toate clădirile vor avea la parterul orientat spre stradă funcţiuni care admit accesul publicului în mod permanent său conform unui program de funcţionare specific; 

· se admit activităţi în care accesul publicului la parterul clădirilor nu este liber numai cu condiţia ca acestea să nu prezinte la stradă un front mai lung de 40,0 metri şi să nu fie amplasate învecinat mai mult de două astfel de clădiri; 

· parcaje şi garaje supraterane sau subterane în clădiri dedicate;

· instalaţii exterioare (de climatizare, de încălzire, pompe de căldură etc.) cu condiţia să nu fie vizibile de pe domeniul public şi să nu producă poluare fonică pentru vecinătăţi;

· elemente aferente infrastructurii tehnico-edilitare, cu condiţia amplasării acestora în subteran sau în afara spaţiului public.

Articolul 3. – Utilizări interzise

Sunt interzise următoarele tipuri de activităţi şi de lucrări: 

· orice activităţi productive, servicii poluante de orice natură, cu risc tehnologic sau incomode prin traficul generat; 

· construcţii provizorii de orice natură; 

· activităţi care utilizează pentru depozitare şi producţie terenul vizibil din circulaţiile publice sau din instituţiile publice; 

· lucrări de terasament de natură să afecteze amenajările din spaţiile publice şi construcţiile de pe parcelele adiacente; 

· orice lucrări de terasament care pot să provoace scurgerea apelor pe parcelele vecine sau care împiedica evacuarea şi colectarea apelor meteorice; 

· orice lucrări care diminuează spaţiile publice/spaţiile plantate.

SECŢIUNEA II: CONDIŢII DE AMPLASARE, ECHIPARE ȘI CONFIGURARE A CLĂDIRILOR

Pentru creşterea calităţii structurii spaţiului urban, în această zonă intervenţiile importante ce privesc restructurarea integrală sau parţială a unui teritoriu se recomandă să se realizeze pe bază de documentaţii de urbanism PUZ ce vor fundamenta soluţiile arhitecturale propuse precum şi coexistenţa acestor zone cu contextul general urban; documentaţiile vor evidenţia modalitatea de conformare la prevederile prezentului Regulament privind utilizarea funcţională, amplasarea, echiparea şi configurarea clădirilor, staţionarea autovehiculelor, posibilităţile maxime de ocupare şi utilizare a terenurilor.

Articolul 4. – Caracteristici ale parcelelor (suprafețe, forme, dimensiuni)

· parcela este cea descrisă în documentație; 

· pentru lotizarea ulterioară a terenului în parcele având minim 500mp şi un front la stradă de minim 12,0 metri; 

· adâncimea parcelei să fie mai mare decât frontul la stradă.

Articolul 5. – Amplasarea clădirilor față de aliniament

· clădirile se vor retrage de la aliniament cu cel puţin 6,0-10,0 metri;

· clădirile care nu au funcţiunea de instituţii, servicii sau echipamente publice se amplasează pe aliniament cu condiţia ca înălţimea maximă a clădirii măsurată la cornişă să nu depăşească distanţa dintre acesta şi aliniamentul de pe latura opusă a străzii; 

· dacă înălţimea maximă a clădirii măsurată la cornişă în planul aliniamentului depăşeşte distanţa dintre aliniamente, clădirea se va retrage de la aliniament cu o distanţă minimă egală cu plusul de înălţimea al clădirii măsurată la cornişă în raport cu distanţa dintre aliniamentele străzii, dar nu mai puţin de 3,0 metri; fac excepţie de la această regulă numai situaţiile de marcare prin plus de înălţime a intersecţiilor şi întoarcerile şi racordările de înălţime ale clădirilor pe străzile laterale conform Articolului 10; 

· în cazul în care la limita între două parcele există un decalaj, se va proceda la o corecţie prin retragerea clădirii mai avansate până la nivelul colţurilor parcelelor adiacente, realizându-se astfel o realiniere locală. 

Articolul 6. – Amplasarea clădirilor față de limitele laterale și posterioare ale parcelelor 

Conformarea amplasării clădirilor pe parcelă va fi determinată de contextul generat de cadrul construit preexistent al parcelei precum şi de conformarea spaţială a construcţiilor de pe parcelele adiacente

· clădirile se vor amplasa izolat;

· clădirile amplasate în regim izolat se vor retrage faţă de limitele laterale cu o distanţă egală cu cel puţin jumătate din inălţimea clădirii măsurată la cornişa principală dar nu mai puţin de 5,0 metri;

· se interzice construirea pe limita parcelei dacă aceasta este şi linia de separaţie a subzonei mixte de o funcţiune publică izolată, de o biserică sau de subzona predominant rezidenţiala realizată în regim discontinuu; în aceste cazuri se admite numai realizarea construcţiei cu o retragere faţă de limitele parcelei egală cu jumătate din înălţimea clădirii măsurată la cornişă dar nu mai puţin de 5,0 metri;

· în toate cazurile clădirile se vor retrage faţă de limita posterioară la o distanţă egală cu cel puţin jumătate din înălţimea clădirii măsurată la cornişă dar nu mai puţin de 5,0 metri;

· se recomandă ca parapetul ferestrelor clădirilor cu activităţi de servicii de pe faţadele orientate spre parcelele laterale care prezintă ferestrele unor locuinţe situate la mai puţin de 10,0 metri să fie poziţionate la minim 1,90 metri de la pardoseala încăperilor;

· în cazul clădirilor comerciale şi de servicii se admite modul compact de construire cu condiţia respectării celorlalte prevederi ale Regulamentului.

Articolul 7.  – Amplasarea clădirilor unele față de altele pe aceeași parcelă

· clădirile vor respecta între ele distanţe egale cu media înălţimii fronturilor opuse; 

· distanţa se poate reduce la jumătate din înălţimea măsurată astfel, dar nu mai puţin de 6,0 metri numai în cazul în care faţadele prezintă calcane sau ferestre care nu asigură iluminatul unor încăperi fie de locuit, fie pentru alte activităţi ce necesită lumină naturală.

Articolul 8. – Circulații și accese

· parcela este construibilă numai dacă are asigurat un acces carosabil de minim 4,0 metri lăţime dintr-o circulaţie publică în mod direct sau prin drept de trecere legal obţinut prin una din proprietăţile învecinate; 

· în cazul fronturilor continue la stradă se va asigura un acces carosabil în curtea posterioară printr-un pasaj dimensionat astfel încât să permită accesul autovehiculelor de stingere a incendiilor; distanţa dintre aceste pasaje măsurată pe aliniament nu va depăşi 30,0 metri. 

· se pot realiza pasaje şi curţi comune private accesibile publicului permanent sau numai în timpul programului de funcţionare precum şi pentru accese de serviciu; 

· în toate cazurile este obligatorie asigurarea accesului în spaţiile publice a persoanelor cu dificultăţi de deplasare. 

· pentru căile pietonale şi carosabile din interiorul parcelelor se vor utiliza îmbrăcăminţi permeabile, realizate de preferinţă din materiale naturale.

Articolul 9.  – Staționarea autovehiculelor


· staţionarea autovehiculelor se admite numai în interiorul parcelei, deci în afara circulaţiilor publice; 

· atunci când se prevăd funcţiuni diferite în interiorul aceleiaşi parcele, necesarul de parcaje va fi determinat prin însumarea numărului de parcaje normat pentru fiecare funcţiune în parte; 

· în cazul în care nu există spaţiu suficient pentru asigurarea locurilor de parcare normate in spaţiul parcelei, se va demonstra prin prezentarea formelor legale amenajarea unui parcaj propriu sau în cooperare ori concesionarea locurilor necesare într-un parcaj colectiv; aceste parcaje vor fi situate la distanţă de max.150,0 metri pentru funcţiunea de locuire şi maxim 250,0 metri pentru celelalte funcţiuni; 

· se recomandă ca gruparea prin cooperare a parcajelor la sol să se facă în suprafeţe dimensionate şi dispuse astfel încât să permită în timp, în funcţie de necesităţi, construirea unor parcaje supraetajate; 

· parcajele amenajate la sol se vor planta cu minimum 1 arbore la 3 locuri parcare şi vor fi împrejmuite cu gard viu din specii cu frunze permanent verzi şi înalţime minimă de 1,2 metri. 

· necesarul de parcaje va fi dimensionat conform Anexei Regulamentul P.U.G. aprobat.

Articolul 10. – Înălțimea maximă admisibilă a clădirilor

· de regulă înălţimea maximă a clădirilor măsurată la cornisă nu va depăşi distanţa dintre aliniamente; 

· înălţimea maximă admisibilă P+3 (17,0 metri de la CTN); 

· regimul de înălţime maxim admis pentru imobile situate în zone cu servituţi aeronautice civile trebuie să respecte prevederile RACR-ZSAC.

Articolul 11. – Aspectul exterior al clădirilor

· autorizarea executării construcţiilor este permisă numai dacă aspectul lor exterior nu contravine funcţiunii acestora, caracterului zonei şi peisajului urban, aşa cum a fost el descris în Secţiunea 1;

· autorizarea executării construcţiilor care, prin conformare, volumetrie şi aspect exterior, intră în contradicţie cu aspectul general al zonei şi depreciază valorile general acceptate ale urbanismului şi arhitecturii, este interzisă;

· aspectul clădirilor va fi subordonat cerinţelor specifice ale unei diversităţi de funcţiuni şi exprimării prestigiului investitorilor dar cu condiţia realizării unor ansambluri compoziţionale care să ţină seama de caracterul general al zonei, de particularităţile sitului, de rolul social al străzilor comerciale, de arhitectura clădirilor din vecinătate cu care se află în relaţii de co-vizibilitate;

· orice intervenţie asupra clădirilor existente, ca şi modul de realizare a faţadelor unor completări sau extinderi, se vor realiza în baza unui studiu de inserţie;

· arhitectura intervenţiilor contemporane va fi de factură modernă şi va exprima caracterul programului funcţional respectând regulile de construire ale zonei sau ansamblului originar;

· se interzic imitaţii stilistice după arhitecturi străine zonei, pastişe, imitarea stilurilor istorice, imitaţii de materiale sau utilizarea improprie a materialelor, utilizarea culorilor saturate stridente sau strălucitoare; 

· pentru a determina o imagine urbană unitară se vor utiliza de o manieră limitativă materialele de finisaj specifice zonei sau materiale naturale încadrate în minimalismul contemporan-piatră, lemn, sticlă; 

· se interzice realizarea calcanele vizibile din circulaţiile publice sau de pe înălţimile înconjurătoare; 

· raportul plin-gol al faţadelor va fi apropiat de cel predominant în zonă; culorile vor fi pastelate, deschise, apropiate de cele naturale; 

· în cazul intervenţiilor vizând restructurarea/extinderea corpurilor existente se vor evidenţia/diferenţia în structura spaţială şi expresia arhitecturală propusă elementele existente conservate şi cele noi; 

· firmele şi reclamele se vor înscrie în Regulamentul Local de Publicitate privind localizarea, dimensiunile şi forma acestora; 

· în vederea autorizării pot fi cerute studii suplimentare de inserţie pentru noile intervenţii şi justificări grafice, fotomontaj sau machetă pentru intervenţii asupra clădirilor existente; 

· se va acorda atenţie modului de tratare a faţadelor şi acoperişurilor sau teraselor perceptibile într-o perspectivă descendentă de pe platoul Corneşti; se recomandă plantarea teraselor în proporţie de 70%.

Articolul 12. – Condiții de echipare edilitară și gestionarea deșeurilor

· toate construcţiile sunt racordate la reţelele edilitare publice şi la reţele de telecomunicaţii bazate pe cablu din fibre optice; 

· se interzice conducerea apelor meteorice spre domeniul public sau parcelele vecine; 

· se va asigura captarea şi evacuarea rapidă a apelor meteorice din curţi în reţeaua de canalizare; 

· la clădirile dispuse pe aliniament racordarea burlanelor la canalizarea pluvială va fi obligatoriu făcută pe sub trotuare pentru a se evita producerea gheţii în zonele intens circulate; 

· toate noile branşamente pentru electricitate şi telecomunicaţii vor fi realizate îngropat; 

· firidele de branşament şi contorizare vor fi integrate în clădiri; 

· se interzice dispunerea aeriană a cablurilor de orice fel (electrice, telefonice, CATV etc); 

· fiecare parcelă va dispune de un spaţiu interior (eventual integrat în clădire) destinat colectării selective a deşeurilor menajere, cu acces din spaţiul public; 

· se interzice dispunerea antenelor TV-satelit în locuri vizibile din circulaţiile publice şi dispunerea vizibilă a cablurilor CATV.

Articolul 13. – Spații libere și spații plantate

· se va asigura amenajarea peisagistică adecvată a spaţiilor accesibile publicului în toate cazurile şi în special în cazul ocupării parterului cu alte funcţiuni decât locuirea; 

· pe ansamblul unei parcele, spaţiile verzi organizate pe solul natural vor ocupa minim 30% din suprafaţa totală fiind alcătuite exclusiv din vegetaţie (joasă, medie şi înaltă); pentru parcelele ce includ clădiri pentru parcaje, garaje colective cu acces public nelimitat, spaţiile verzi organizate pe solul natural, pot fi reduse până la 10% din suprafaţă; 

· spaţiile libere (suprafeţe ce au o îmbrăcăminte de orice tip) vor utiliza materiale tradiţionale (dalaje din piatră de tip permeabil); 

· spaţiile libere, rezultate din retragerile de la aliniament, vor fi tratate ca grădini de faţadă, amenajate peisager şi plantate în proporţie de 70%; 

· în grădinile de faţada ale echipamentelor publice minim 40% din suprafaţa va fi prevăzuta cu plantaţii înalte; 

· eliminarea arborilor maturi este interzisă, cu excepţia situaţiilor în care aceştia reprezintă un pericol iminent pentru siguranţa persoanelor sau a bunurilor sau ar împiedica realizarea construcţiilor; 

· se vor identifica, păstra şi proteja în timpul executării construcţiilor arborii importanţi existenţi având peste 4,0 metri înălţime şi diametrul tulpinii peste 0,15 metri; în cazul tăierii unui arbore se vor planta în schimb alţi 5 arbori în perimetrul operaţiunii urbanistice; 

· spaţiile neconstruite şi neocupate de accese şi trotuare de gardă vor fi înierbate şi plantate cu un arbore la fiecare 50,0 mp;

· se va recurge la soluţii de înverzire a faţadelor şi teraselor precum şi la dispunerea pe străzile mineralizate pe trotuarele având peste 3,0 metri lăţime a jardinierelor cu arbuşti la intrarea în construcţiile publice şi comerciale; 

· se recomandă ca minim 75% din terasele neutilizabile şi 10% din terasele utilizabile ale construcţiilor să fie amenajate ca spaţii verzi pentru ameliorarea microclimatului şi a imaginii oferite către clădirile învecinate şi circulaţiile publice de pe dealurile înconjurătoare; 

· în zonele de versanţi se va apela la consultări de specialitate pentru plantarea acelor specii care favorizează stabilizarea terenului; 

· pentru îmbunătăţirea microclimatului şi pentru protecţia construcţiilor se va evita impermeabilizarea terenului peste minimum necesar pentru accese;

Articolul 14. – Împrejmuiri și porți de acces

· rezolvarea arhitecturală a împrejmuirilor va fi concordanţă cu cea a clădirii/clădirilor aflate pe parcelă şi în spiritul celor realizate in zona centrală;

· în cadrul ansamblurilor de clădiri realizate pe principiul urbanismului deschis, împrejmuirile se vor înlocui cu gard viu şi peluze amenajate;

· indicarea limitelor de proprietate a terenului va fi realizată prin diferenţierea tratării pavajelor faţă de trotuare şi prin plantaţii, jardiniere, elemente decorative;

· se recomandă separarea terenurilor ce aparţin echipamentelor publice şi bisericilor cu garduri transparente de maxim 1,80 metri şi minim 1,20 metri înălţime, din care 0,30 metri soclu opac, dublate de gard viu;

· în cazul clădirilor retrase de la aliniament şi a instituţiilor publice, gardurile spre stradă vor fi transparente, vor avea înălţimea de maxim 1,80 metri din care soclu opac de circa 0,30 metri partea superioară fiind realizată din fier sau plasă metalică şi dublată de un gard viu;

· împrejmuirile la stradă se vor realiza la limita de proprietate, fără afectarea domeniului public, iar cele dintre proprietăţile private vor avea axul amplasat pe linia de hotar.

SECŢIUNEA III: POSIBILITĂȚI MAXIME DE OCUPARE ŞI UTILIZARE A TERENULUI

Articolul 15. – Procent maxim de ocupare a terenului (POT % m2 AC/m2 teren)

· POTmax, în funcţie de studiile geotehnice, cu următoarele condiţionări:

· POTmax=65% 

Articolul 16. – Coeficient maxim de utilizare a terenului (CUT m2 ADC/m2 teren)
· CUTmax, în funcţie de studiile geotehnice, cu următoarele condiţionări: 

· CUTmax=1,8.
V – ZONA SPAȚIILOR VERZI

2. GENERALITĂŢI – CARACTERUL ZONEI

Zona spaţiilor verzi face parte din categoria zonelor verzi urbane, zone pentru care sunt necesare prevederi legate de extindere, protecţie şi conservare; tendinţa ultimelor decenii, susţinută şi de anumite prevederi contradictorii ale legislaţiei a fost de diminuare a acestei categorii de spaţii. 

Prin Planul Urbanistic General şi Regulamentul aferent se instituie reglementări pentru extinderea, protejarea şi gestionarea corespunzătoare a acestor zone ce se cuantifică în spaţiul verde aferent fiecărui locuitor al municipiului. 

Tendinţei înregistrate în primele decenii de după anul 1990 de diminuare a suprafeţelor aferente spaţiilor verzi şi a zonelor plantate ale versanţilor prin transformarea acestora în zone construibile, i se opun prevederile prezentului Regulament care instituie reglementari în acord cu Legea mediului, Legea spaţiilor verzi şi alte normative conexe pentru conservarea şi protejarea zonelor verzi şi a spaţiilor plantate.

1.1. PRESCRIPŢII, MĂSURI, RECOMANDĂRI 

Este interzisă schimbarea destinaţiei funcţionale a acestei categorii de spaţii. Intervenţiile privind categoriile funcţionale ce aparţin zonei spaţiilor verzi vor fi abordate de o manieră integrată, având în vedere că spaţiile verzi reprezintă la nivel urban un sistem complex ce influenţează atât calitatea vieţii cât şi calitatea peisajului urban. 

Funcţiunile asociate acestor tipuri de spaţii vor fi în mod prioritar cele legate de petrecerea timpului liber, deplasări pietonale, deplasări cu mijloace de circulaţie alternativă, protecţia versanţilor, protecţia infrastructurii majore etc. 

Pentru implementarea de noi echipamente destinate sportului şi petrecerii timpului liber: de tipul stadion, baze sportive, baze de agrement, parcuri de distracţii, complexe de agrement, este necesară întocmirea de documentaţii de urbanism PUZ.

Procesul de extindere, reabilitare şi modernizare a zonei spaţiilor verzi se va desfăşura pe bază de proiecte complexe de specialitate avizate şi aprobate conform Legii (întocmite de arhitecţi urbanisti, peisagişti, horticultori etc.), proiecte ce vor urmări ameliorarea imaginii tradițional-contemporane a spaţiilor verzi ce aparţin municipiului, în concordanţă cu specificul şi caracterul acestora.

V7

Plantaţii de protecţie a versanţilor şi de reconstrucţie ecologică

SECŢIUNEA I: UTILIZAREA FUNCȚIONALĂ 

Subzona cuprinde plantaţii cu rol de stabilizare a versanţilor abrupţi, cu potenţial de risc natural de alunecare sau a zonelor instabile rezultate în urma intervenţilor antropice acumulate în timp precum şi zone verzi pentru reconstrucţia ecologică a unor teritorii degradate ce vor fi reamenajate în baza studiilor de specialitate dendrologice, peisagere.

· delimitarea finală a acestor subzone, aferentă fiecărei parcele inclusă în delimitarea primară conform prezentului PUG va fi cea rezultată în urma întocmirii studiilor aprofundate topografice/geologice şi de stabilitate globală a versanţilor pentru zona de amplasare;

· este interzisă schimbarea destinaţiei acestei categorii de spaţii menţinute după efectuarea studiilor aprofundate topografice, geologice;

· pentru organizarea urbanistică a acestor zone se vor elabora studii peisagere sau alt tip de studii de specialitate (dendrologic, horticol, etc).

Articolul 1. – Utilizări admise

· plantaţii înalte, medii şi joase, de diferite esenţe, de preferinţă autohtone şi cu rădăcini capabile să consolideze în mod natural versanţii, în conformitate cu studiile specifice aplicabile fiecărei categorii de teren în parte;

· alte tipuri de construcţii şi amenajări cu rol de protectie a versanţilor sau pentru reconstrucţie ecologică în conformitate cu prevederile studiilor de specialitate avizate şi aprobate conform Legii.

Articolul 2. – Utilizări admise cu condiționări

· spaţii verzi cu acces public cu condiţia realizării studiilor de coexistenţă funcţională care ar permite utilizarea amenajării acestora în condiţii de siguranţă; 

· sistem de alei şi platforme pentru circulaţii pietonale şi alte circulaţii alternative cu condiţia realizării studiilor de coexistenţă funcţională care ar permite utilizarea amenajării acestora în condiţii de siguranţă; 

· mobilier urban, amenajări pentru activităţi în aer liber compatibile - sport, joacă, odihnă în condiţiile realizării studiilor de coexistenţă funcţională care ar permite utilizarea amenajării acestora în condiţii de siguranţă şi condiţionat de stabilirea, prin aceste studii, a profilului funcţional în corelare cu specificul fiecărei categorii de teren în parte; 

· elemente aferente diferitelor tipuri de infrastructură tehnico-edilitară, cu condiţia compatibilităţii tehnice cu specificul terenului de amplasare şi a pozării acestora în subteran.

Articolul 3. – Utilizări interzise

Se interzic următoarele tipuri de activităţi şi de lucrări: 

· orice utilizări, altele decât cele admise sau admise cu condiţionări; 

· orice amenajare sau utilizare care ar permite accesul public în astfel de zone, în absenţa studiilor de coexistenţă funcţională care ar permite acest acces în condiţii de siguranţă.

SECŢIUNEA II: CONDIŢII DE AMPLASARE, ECHIPARE ȘI CONFIGURARE A CLĂDIRILOR

Articolul 4. – Caracteristici ale parcelelor (suprafețe, forme, dimensiuni)

· zone delimitate în PUG pe baza studiilor de fundamentare; delimitarea finală a zonelor cu potenţial de risc natural de alunecare sau a celor de reconstrucţie ecologică aferentă fiecărei parcele grevată de această servitute va fi cea rezultată în urma întocmirii studiilor aprofundate topografice geologice şi de stabilitate globală a versanţilor pentru documentaţii preliminare de urbanism PUZ/PUD sau pentru autorizarea construcţiilor şi amenajărilor, după caz.

Articolul 5. – Amplasarea clădirilor față de aliniament

· amplasarea construcţiilor şi amenajărilor faţă de aliniament se va face în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 6. – Amplasarea clădirilor față de limitele laterale și posterioare ale parcelelor 

· amplasarea construcţiilor şi amenajărilor faţă de limitele laterale şi posterioară a parcelei se va face în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 7.  – Amplasarea clădirilor unele față de altele pe aceiași parcelă

· amplasarea construcţiilor şi amenajărilor unele faţă de altele pe aceiaşi parcelă se va face în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 8. – Circulații și accese

· traseele amenajate în condiţiile studiilor de coexistenţa prevăzute la Art. 2 se vor integra în sistemul general al circulaţiei urbane al traseelor pietonale şi al celor destinate circulaţiilor alternative; 

· se vor utiliza trasee adaptate tipului de teren de amplasare şi îmbrăcăminţi din materiale naturale cu grad ridicat de permeabilitate.

Articolul 9.  – Staționarea autovehiculelor

· este interzisă parcarea autovehiculelor în spaţiul zonelor verzi cu plantaţii de protecţie a versanţilor şi de reconstrucţie ecologică; eventualele locuri de parcare se vor organiza ca parte a sistemului de parcaje aferent circulaţiilor publice.

Articolul 10. – Înălțimea maximă admisibilă a clădirilor

· înălţimea construcţiilor şi amenajărilor se va stabili în conformitate cu prevederile studiilor de specialitate şi conform normelor tehnice specifice, avizate şi aprobate conform Legii; 

· regimul de înălţime maxim admis pentru imobile situate în zone cu servituţi aeronautice civile trebuie să respecte prevederile RACR-ZSAC.

Articolul 11. – Aspectul exterior al clădirilor

· aspectul construcţiilor şi amenajărilor se va stabili în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 12. – Condiții de echipare edilitară și gestionarea deșeurilor

· zonele verzi cu plantaţii de protecţie a versanţilor şi de reconstrucţie ecologică vor avea sisteme pentru preluarea controlată a apelor pluviale; se interzice conducerea apelor meteorice spre domeniul public sau parcelele vecine; apele meteorice se vor dirija către zonele plantate din interiorul parcelei și nu se va impermeabiliza terenul peste minimul necesar (alei, accese, etc); 

· pentru zonele cu plantaţii de protecţie a versanţilor se va amenaja cu prioritate sistemul de drenare şi colectare a apelor pluviale;

· zonele cu acest profil vor fi echipate edilitar în funcţie de studiile de coexistenţă funcţională şi în conformitate cu necesitaţile specifice, pe baza studiilor de specialitate (proiect de echipare edilitară) avizate şi aprobate conform Legii.

Articolul 13. – Spații libere și spații plantate

· se conservă de regulă actuala structură cadastrală existentă a spaţiilor verzi cu plantaţii de protecţie a versanţilor şi de reconstrucţie ecologică; 

· intervenţiile importante asupra acestei zone se vor realiza numai pe bază de studii de specialitate dendrologice şi peisagere, în contextual conservării aspectului natural preexistent, după caz; 

· se vor folosi specii de plante/arbori specifice zonei pentru optimizarea costurilor de întreţinere; se va urmări fixarea terenului, protejarea faţă de fenomenele de eroziune; 

· eliminarea arborilor maturi este interzisă, cu excepţia situaţiilor în care amplasarea acestora e în contradicţie cu specificul terenului destinat protejării sau cu cel aferent reconstrucţiei ecologice.

Articolul 14. – Împrejmuiri 

· ca regulă generală împrejmuirile spre spaţiile publice adiacente vor fi realizate prin dispunerea perimetrală a unor garduri vii; 

· împrejmuirile spre zonele de învecinare cu proprietăţi private vor fi de tip transparent, cu înălţimea maximă de 1,80 metri dublate de gard viu; 

· împrejmuirile la stradă se vor realiza la limita de proprietate, fără afectarea domeniului public, iar cele dintre proprietăţile private vor avea axul amplasat pe linia de hotar.

SECŢIUNEA III: POSIBILITĂȚI MAXIME DE OCUPARE ŞI UTILIZARE A TERENULUI

Articolul 15. – Procent maxim de ocupare a terenului (POT % m2 AC/m2 teren)

· în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

Articolul 16. – Coeficient maxim de utilizare a terenului (CUT m2 ADC/m2 teren)
· în conformitate cu prevederile studiilor de specialitate şi conform normelor tehnice specifice, avizate şi aprobate conform Legii.

